Kontrapress | Politika | Evropska kriza i uspon ekstremne desnice je krivica levice\nAnaliza izbora za Evropski parlament\nUkoliko levica, na liniji sa grčkom Sirizom, ne bude inspirisala Evropljane da preispitaju otrovna politička rešenja koja leže u srcu evropskog raspada, jedini pobednici će biti rasizam, nacionalizam i režim koji zovem Bankroptokratija\nNeonacistička Zlatna zora u grčkom parlamentu\nLoše nošenje sa neizbežnom krizom evra, izazvano lošim arhitektonskim planom (1) same Unije, je dovelo do rezultata na skorašnjim evropskim parlamentarnim izborima, koji jasno upozoravaju na raspadanja Evrope. Ona se raspada upravo zbog spektakularnog neuspeha levice da interveniše tokom nastanka evropske ekonomske i monetarne unije, i što je još tužnije, pošto je zapala u krizu.\nMeđunarodni mediji su saželi rezultat izbora za Evropski parlament 2014. kao znak da je ekonomska kriza koja mori Evropu, učinila glasače mamcem za dva ekstrema, misleći pri tom na ekstremnu desnicu i krajnju levicu. Ovo je presuda koja odgovara evropskim elitama, čije je nečasno ponašanje odgovorno za dekonstrukciju Evrope, veoma komotne. Vide to kao dokaz da su, uprkos “nekim greškama”, na sredini puta, dok neuračunljivi birači skreću sa pravog puta nekada desno, a nekada levo. I nadaju se da će, kada ekonomija krene da raste, “lutalice” vratiti u stado.\nTo je izvrtanje aktuelne političke i ekonomske realnosti. Evropljani nisu zavedeni sa dva ekstrema. Oni su skrenuli ka jednom ekstremu: rasističkoj, ksenofobičnoj, antievropskoj desnici. Podrška ekstremnim, antievropskim levičarskim strankama (2) nigde u Evropi nije doživela porast. Već četiri godine, evropske institucije su mesto u kojem se nesposobnost i zloba takmiče u pokušaju da osvoje nagradu za najbolje prikrivanje istine: a) da je način funkcionisanja evrozone pogrešan, i b) kada je počela beskrajna kriza, da su elite bile isključivo zainteresovane kako da bankarske gubitke sa banaka prebace na pleća slabijih građana.\nOsnovni razlog zbog koga finansijski sektor nije stabilizovan, je što je kombinacija likvidnosti masivne centralne banke i strogih mera štednje, zaštitila bankare (koji nisu očistili banke) i naduvala već ispucane balone. I to po cenu ogromne štete za realnu privredu, društveno tkivo i demokratiju. Interesantno pitanje je: zašto levica nije profitirala od nevolja neoliberalnog projekta evrozone i velikog bola koji je većini doneo neoliberalni “lek”?\nOčigledan razlog je taj, da je od 2008. godine, evropska “zvanična“ levica uložila veliku energiju kako bi postala deo neoliberalne Evrope koja je dizajnirala i implementirala neispravnu arhitekturu evrozone. Nakon 2008. godine, nakon što se neoliberalni projekat počeo urušavati, stranke koje su nosile baklju socijaldemokratske tradicije nisu napravile odmak od igranja entuzijastičke uloge ohrabrivanja nemilosrdne reakcionarne ekonomske politike.\nGrčka Socijalistička stranka, čija je vlada tražila i slavila prvi paket pomoći od evrozone (koji j etrebalo da bude model za izvlačenje Irske i Portigala, da ne pominjemo fiskalnu ludačku košulju i reforme tržišta rada koje su svuda usledile, posebno u Italiji i Španiji), izgubila je podršku građana sa 43 na osam odsto. Španska PSOE i portugalski socijalisti su na sličan način potučeni od razočaranih glasača koji su odbili da glasaju za njih i pored činjenice da je konzervativna vlada, koja je dobila izbore 2011., još više prezrena. Irsku Laburističku stranku razdire oštar sukob jer je ozakonila mogućnost da beskrupulozni evropski bankari proveravaju irske građane pod strogom kontrolom Evropske centralne banke i Trojke. Holandska laburistička stranka koju je izrodio Polderov model i koja je garant holandske socijaldemokratije poslednjih 50 godina, tavori sa 10 odsto podrške.\nAustrijski i nemački socijaldemokrati su jednako nesposobni da progovore protiv samoporažavajućih mera štednje ili u odbranu svoje suštine. Kad su francuski socijalisti u pitanju, što manje priče o njima to bolje: Iako je onoliko pričao o potrebi Evrope za Nju dilom, gospodin Oland je kapitulirao pred gospođom Merkel, brže nego što može da se izgovori “ugovor o stabilnosti”. Tragično, nakon što je njegova stranka na izborima za evropski parlament osvojila jadnih 15 odsto glasova, za razliku od zabrinjavajućih 25 odsto Nacionalnog fronta, Olandov premijer je obećao … smanjenje poreza za zbunjenu publiku socijalističke partije.\nBilo kako bilo pitanje ostaje: Zašto?. Šta objašnjava skliznuće evropske socijaldemokratije u reakcionarnu politiku, a time i zaborav? Moj odgovor je da je, negde tokom devedesetih godina prošlog veka, evropska “zvanična” socijaldemokratska levica upala u zamku verovanja da socijalna država ne treba više da se finansira iz dela zarade stečene političkim sredstvima od industrije i trgovine. Umesto toga, socijalne pomoći bi mogli da finansiraju iz tokova privatnog novca koji je finansijski sektor stvarao (dok su se zarade smanjivale, a cene nekretnina skakale).\nUmesto da se stalno sukobljavaju sa industrijalcima i trgovcima kako bi od njih izvukli deo njihove zarade, socijaldemokratske stranke na vlasti su verovale da bi faustovski ugovor sa finansijerina mogao: a) da stvori više fondova za socijalne programe, b) okonča njihov konfliktom opterećen odnos sa industrijom i c) da im dozvoli da se druže sa bogatima i moćnima, kao partnerima, dok u isto vreme tako finansiraju bolnice, škole, nadoknade za nezaposlene, umetnost itd. To je izgledalo kao ostvarenje sna za ljude u odelima koji nisu želeli da napuste radničku klasu i kojima je bilo dosta… klasne borbe.\nFaustovski ugovori, avaj, dolaze sa klauzulama pisanim krvlju. Evropske socijaldemokrate, privučene kakofonijom onih koji prave pare u finansijskom sektoru, koje je otupeo mit o nekoj “Velikoj umerenosti” i koje je uzbudila mistična ideja o “riziku bez rizika”, su se složile da finansijere puste da rade kako im drago, u zamenu za fondove koji podržavaju socijalne države - ostatke prošlog post-ratnog društvenog ugovora. To je bila igra socijaldemokrata. U datom trenutku im se učinilo da je to bolja i prihvatljivija ideja od toga da budu u stalnom sukobu sa industrijalcima koje su oporezovali kako bi imali šta da razdele. Nasuprot tome, odnos sa bankarima je za njih bio pristupačniji i lagodniji. Dokle god su im političari “levičari” dozvoljavali da rade šta žele, finansijeri su im zadovoljno bacali mrvice sa svoje gargantuanske trpeze.\nNažalost, kako bi mogli da dođu do ovih mrvica, socijaldemokrate su morale da progutaju ovakvu logiku finansijera, na koju su se i upecali. Uključujući i neoliberalistički plan Evrozone. I tako, kada su 2008. cunamiji kapitala stvorenog na Volstritu, u Sitiju i Frankfurtu isparili, socijaldemokratska strana evropske politike nije imala ni analitičke ni moralne alate da kritički detaljno preispita sistem u kolapsu. Stoga su bili zreli za prodaju, potpunu kapitulaciju pred otrovnim lekovima (npr. spasavanjima) čija je svrha bila da žrtvuju radnike, nezaposlene i slabe na oltaru finansijera. Još su se i ponudili da primene “neophodne okrutne političke mere, kojima kao da su poricali da su kupljeni u faustovskom ugovoru koji je zaključio prenos vlasništva.\nEvropska socijaldemokratija ne može da preživi svoju analitičku grešku pre 2008. godine i saučesništvo u organizovanoj mizantropiji nakon 2008.\nEvropa, s druge strane, ne može biti spasena bez oživljavanja levice koja je sposobna da izgradnju Evrozone podvrgne kritičkom razumu.\nUkoliko levica, na liniji sa grčkom Sirizom, ne bude inspirisala Evropljane da preispitaju otrovna politička rešenja koja leže u srcu evropskog raspada, jedini pobednici će biti rasizam, nacionalizam i režim koji zovem Bankroptokratija.\n “Neizbežno” zbog loše arhitekture monetarne unije koja ne može da izdrži udare globalne finansijske implozije od 2008.\n Slikanje grčke Sirize kao antievropske ili ekstremističke je podmuklo. Siriza je stranka koja ima korene u evrokomunističkom pokretu iz ranih sedamdesetih godina prošlog veka, koji se borio za EU (čak i za Evrozonu) i do danas ostao posvećen traženju rešenja u okvirima EU i Evrozone uprkos katastrofalnim efektima koje EU politika ima na Grke.\n* Blog Yanisa Vaorufakisa\nSyriza ili kako grčki otpor može postati budućnost Evrope


Letovanja - Blic Online\nKADA KRENUTI NA PUT Noću je manja šansa za saobraćajku, ali ako se dogodi onda je TRAGIČNA\nDugu vožnju prati dilema - da li na put krenuti noću ili danju. Pre nego što odlučite, pogledajte koje su prednosti i mane oba izbora.\nNAGRADE ZA VERNOST "Blic" obradovao još čitalaca\nOmiljene dnevne novine "Blic" nastavio je sa nagrađivanjem svojih vernih čitalaca, te su tako juče dodeljena čak dva letovanja.\nSREĆNI DOBITNICI "Blic" nagradio još čitalaca\n"Blic" nastavlja sa nagrađivanjem svojih vernih čitalaca i deli mnogobrojne nagrade.\nNAGRADNA IGRA SE NASTAVLJA Evo ko su srećni dobitnici\nVaučer za kupovinu nameštaja, kozmetika, "Dormeo dušek", mobilni telefon, ali i dva letovanja juče su obradovali građane širom Srbije koji učestvuju u Velikoj "Blicovoj" nagradnoj igri.\nU VELIKOM STILU Ćerka Donalda Trampa krstari Jadranom na luksuznoj jahti\nIvanka Tramp, ćerka američkog predsedničkog kandidata, Donalda Trampa ovih dana uživa u odmoru u susednoj Hrvatskoj sa suprugom Džaredom Kušenerom.\nPredstavnici turističkih agencija očekuju stav Ministarstva trgovine i turizma i "Er Srbije" povodom novonastale situacije u Turskoj, odnosno uvođenja vanrednog stanja i dalji boravak naših turista u toj zemlji, izjavio je danas potpredsednik Upravnog odbora Nacionalne asocijacije turističkih agencija (YUTA) Milan Lainović.\nPrvi vikend jula donosi gužve na putu ka letovalištima\nPrvi vikend u julu donosi i prvi veći talas turista, koji će u prvim popodnevnim satima krenuti ka svojim destinacijama i letovalištima.\nCene letovanja ostale iste kao prošle godine\nTuriste koji hoće da rezervišu letovanje za narednu sezonu na Sajmu turizma cene neće neprijatno iznenaditi, jer su iste kao prošle godine.\nGužve na prelazima izmedju Kosova i centralne Srbije\nKosovska policija saopštila je danas da su na nekoliko prelaza izmedju Kosova i centralne Srbije stvorene par kilometara duge kolone automobila i da je zadržavanje na tim prelazima i do četiri sata.\nZadržavanje na granici oko 30 minuta, na Gostunu preko sat\nPrema najnovijim informacijama iz Uprave granične policije, trenutno za putnička vozila nema zadržavanja dužeg od 30 minuta.\nNa graničnim prelazima čeka se od pola sata do sat\nZbog pojačanog priliva vozila na pojedinim graničnim prelazima u Srbiji na izlazu iz zemlje čeka se oko sat vremena, dok se na ulazak čeka oko 50 minuta.\nDogovoreno brže propuštanje vozila na granici, proširuje se prelaz Batrovci\nPotpredsednica Vlade i ministarka građevinarstva, saobraćaja i infrastrukture Zorana Mihajlović najavila je danas da će Vlada Srbije u narednih godinu dana usmeriti kapacitete na proširenje graničnog prelaza Batrovci, kako se sledeće godine u letnjem periodu ne bi stvarale gužve, kao što je to slučaj ove, ali i prethodnih godina.\nMore za 99 evra\nKao i svakog dana “SuperOdmor.rs” pripremio je za vas specijalnu ponudu koja je na popustu, a onda danas važi za letovanje u Paraliji koje možete platiti 99 evra po osobi.


Japanska automobilska kompanija Tojota Motor postigla je dogovor o prodaji tehnologije proizvodnje električnih automobila kineskoj inovativnoj tehnološkoj kompaniji Singulato, kako bi proširila poslovanje na kineskom tržištu.\nIz Tojote su saopštili da različitim merama nastoje da prošire poslovanje na ključnom kineskom tržištu, ne želeći da otkriju pojedinosti. Japanska kompanija želi da poveća proizvodne kapacitete i proširi distribucijske kanale u azijskom divu.\nPrema navodima dva izvora iz japanske kompanije, prodaja tehnologije za proizvodnju električnih automobila kineskoj kompaniji sastavni je deo Tojotinih nastojanja da pojača razmenu tehnologije sa Kinom. Ujedno će steći bolji uvid u funkcionisanje kineskih inovativnih preduzeća i u strategiju na tržištu koje se vrlo brzo menja, rekli su glavni izvršni direktor Singulata Shen Haiyin i dva izvora iz japanskog proizvođača vozila.\nVažan deo sporazuma takođe su i preferencijalna prava na bodove za “zelene” automobile, koje će Singulato skupljati u novom kineskom sistemu kvota za električna i hibridna vozila. U želji da smanji zavisnost od nafte iz uvoza i podrži domaću automobilsku industriju, Kina agresivno podstiče proizvodnju električnih automobila.\nPrema sistemu kvota koje stupaju na snagu ove godine proizvođači moraju povećati proizvodnju i prodaju električnih automobila u odnosu na ukupan broj prodatih automobila. Oni koji ispune kvotu biće nagrađeni bodovima i moći će prodavati višak onima kojima to ne pođe za rukom.\nIz Tojote su poručili da u početnoj fazi neće moći da ispune kvotu bez kupovine bodova od drugih kompanija.\nSingulato će od japanske kompanije kupiti licencu za korišćenje tehnologije Tojotinog električnog automobila eQ. Sporazum će biti objavljen danas na sajmu automobila u Šangaju, gde će Singulato predstaviti svoj automobil utemeljen na tehnologiji Tojotinog eQ-a.


Makedonski jezik - Versus\nMakedonski jezik - sudski\niako sličan srpskom jeziku, za makedonske institucije biće vam\npotreban prevod sa overom sudskog prevodioca za makedonski…\nMakedonski jezik se kao maternji upotrebljava u Makedoniji i zajedno sa bugarskim jezikom čini istočnu grupu južnoslovenskih jezika. Makedonskim jezikom se služi 5 miliona ljudi.\nNeke grupe učenjaka smatraju da makedonski jezik predstavlja samo jedan od dijalekata bugarskog, ali je ipak činjenica da je ovaj jezik zvaničan na teritoriji Bivše Jugoslovenske Republike Makedonije, i kao takav zvanično priznat kao službeni jezik.\nSudski tumači agencije Versus ispunjavaju zahteve klijenata uz maksimalno poštovanje rokova i kvaliteta usluge. Kod nas možete dobiti prevod sa ili na makedonski jezik različite vrste dokumentacije, različitih sadržaja.\nJedino što posebno naglašavamo, jeste da je neophodno da nam klijenti dostave i originalna dokumenta na uvid, jer je to deo uobičajene, zakonom propisane procedure. Reč je o tome da sudski tumač mora da uporedi prevod i original, kako bi utvrdio njihovu istovetnost, pre nego što overi prevedena dokumenta, jer samo ovako dokument je valjano obrađen.\nOveravamo i prevodimo sa makedonskog sva lična i poslovna dokumenta, a prema vašim zahtevima, kao npr. uverenja o državljanstvu, radne dozvole, izvode iz matične knjige rođenih, venčanih i umrlih, lične karte, vozačke dozvole, potvrde o prebivalištu, saobraćajne dozvole, dozvole za boravak i slično.\nU poslednje vreme najčešće nam dolaze na prevod dokumenta vezana za oblast obrazovanja, pa su pored diplama o završenom školovanju traženi još dodaci diplomama, svedočanstva završenih razreda osnovne i srednje škole, nastavni programi fakulteta, prepisi ocena i drugo.\nSa srpskog na makedonski prevodimo najrazličitiji tip dokumenata, bilo da je iz oblasti građevine i arhitekture, elektrotehnike ili medicine. Sasvim sigurno su do sada najtraženiji bili prevodi kompanijskih dokumenata, poslovni izveštaji, osnivački akti preduzeća, kao i ostala akta vezana za pravni status.\nUz ponuđene usluge pisanog prevoda, u prilici smo da vam ponudimo i simultano, konsekutivno i prevođenje pomoću šapata sa makedonskog i na makedonski jezik, a shodno vašim zahtevima i potrebama događaja koji organizujete, vršimo i iznajmljivanje opreme za simultano prevođenje po najpovoljnijim uslovima.


Irski premijer pozdravio sporazum o Brexitu\nIrski premijer Lio Varadkar pozdravio je novi sporazum o Brexitu koji su danas postigli Evropska unija i Velika Britanija.\nOn je ocenio da je sporazum dobar i za Irsku, članicu Unije, i za britansku Severnu Irsku, i da štiti jedinstveno tržište EU i mesto Irske u njemu.\nVaradkarov entuzijazam je u oštroj suprotnosti sa stavom severnoirske Demokratske unionističke partije (DUP) da sporazum nije "u dugoročnom interesu Severne Irske". DUP u parlamentu podržava manjinsku britansku vladu.\nPitanje granice između dve Irske bilo je najveća prepreka za dogovor Lonodna i Brisela, pošto se britanski premijer Boris Džonson, kao i brojni poslanici, protivio odredbi iz prethodnog sporazuma o razlazu koja je trebalo da obezbedi da posle Brexita ne bude "tvrde granice" izmedju dve Irske, strahujući da bi na taj način Velika Britanija ostala tesno vezana za trgovinska pravila EU.\nDUP je danas potvrdila da neće glasati za novi sporazum o Brexitu, ocenivši da će Severna Irska, na osnovu plana da se zadrži otvorena granica između dve Irske, biti vezana za drugačije carinske i poreske aranžmane od Velike Britanije, što je za probritansku unionističku stranku neprihvatljivo.\nDžonson je danas izjavio da je Velika Britanija postigla odličan sporazum s EU, ali se očekuje da će vlada imati teškoće da izdejstvuje njegovo usvajanje u parlamentu pošto mu se protive DUP, Laburistička partija, Liberalne demokrate i Brexit stranka.


Gay-Serbia.com | Svetski dan borbe protiv side\nrtv.rs · Odabrao: Nikola · Dodato: 01. DEC 2010\nGlobalni program za sidu Ujedinjenih nacija procenjuje da u svetu više od 33 miliona ljudi živi sa HIV-om, kao i da se svake godine između 2,3 i 2,8 miliona novih ljudi inficira tim virusom, rečeno je povodom 1. decembra, Svetskog dana borbe protiv side koji se ove godine obeležava pod motom "Volimo druge, volimo sebe".\nU izveštaju se, takođe, navodi da je u Istočnoj Evropi i Centralnoj Aziji registrovan porast broja novoinficiranih u opštoj populaciji, a u nekim zemljama je primećen porast broja novoinficiranih među muškarcima koji imaju seksualne odnose sa muškarcima.\nPredstavnici Omladine jugoslovenske asocijacije za borbu protiv side (JAZAS) informisali su novinare da ih je povodom Svetskog dana borbe protiv side juče primio predsednik Srbije Boris Tadić. Oni su preneli da su predsednika upoznali sa najnovijim podacima o širenju epidemije HIV-a u Srbiji i položaju osoba koje žive sa tim virusom.\n"Svi treba da pristupe procesu prosvećivanja, jer sida danas ne predstavlja problem kao pre deset godina i HIV pozitivne osobe danas mogu da žive kvalitetnim načinom života uz redovnu terapiju", poručio je predsednik Tadić u susretu sa predstavnicima JAZAS-a.\nOn je istakao da se kroz proces edukacije može postići da HIV pozitivne osobe ne budu izopštene iz društva, a tim problemom treba da se bavi celo društvo, jer je to jedini pravi put. U okviru obeležavanja Dana borbe protiv side, u četvrtak, 2. decembra u Srpskoj akademiji nauka i umetnosti (SANU) održaće se stručni skup o HIV-u i sidi koji je namenjen zdravstvenim radnicima, radnicima u socijalnoj zaštiti i aktivistima u nevladinim organizacijama koji se bave problemom side.\nBesplatan test na HIV u Sremskoj Mitrovici\nStanovnici Sremske Mitrovice moći će danas i sutra da se besplatno testiraju na virus HIV u prostorijama Zavoda za javno zdravlje, povodom 1. decembra, Svetskog dana borbe protiv side.\nKancelarija za mlade Grada Sremska Mitrovica u saradnji s Omladinskim klubom i Zavodom za javno zdravlje organizovaće niz manifestacija kojim će biti obeležen Svetski dan borbe protiv side.\nU periodu od 7 do 20 časova, danas i sutra, Mitrovčani će moći besplatno da se testiraju na HIV u Zavodu za javno zdravlje. Testiranje je anonimno, a rezultati će biti dostupni sutradan.\nU prostorijama Zavičajnog kluba studenata danas će biti organizovana žurka u okviru projekta PulSM, koji organizuje Omladinski klub Grada Sremska Mitrovica, a finansira Ministarstvo omladine i sporta.\nSeminar za članove parlamenta\nSeminar o sidi za članove parlamenta pod nazivom "Uloga parlamenta i parlamentaraca u kreiranju efikasnog odgovora na HIV/sidu" održaće se u ponedeljak, 6. decembra, u Domu Narodne skupštine.\nSeminar će okupiti članove parlamenta iz Albanije, Bosne i Hercegovine, Bugarske, Crne Gore, Grčke, Hrvatske, Makedonije, Rumunije, Slovenije i Srbije, s ciljem da se istraže načini kojima poslanici mogu da se zalažu i zagovaraju politiku, zakonodavstvo, nacionalne planove i budžetska sredstva koja podržavaju osobe koje žive sa HIV-om ili su pogođene ovim virusom.\nHumanitarni koncert za decu koja žive sa HIV-om održaće se u sredu, 29. decembra, u Narodnom pozorištu, gde će posetioci imati priliku da čuju popularne uvertire i arije iz poznatih opera.


Na Savi u Mišaru carstvo izviđača - RTV Šabac\n8. maj 11:37\nNišta lepše nije nego vreme provoditi u prirodi, a osnovni cilj izviđačke organizacije jeste vaspitanje i obrazovanje dece i omladine upravo kroz igru i boravak u prirodi. Na obali Save u Mišaru, Odred izviđača „Savski čivijaši“, sa članovima drugih odreda i prijateljima, uređuje svoj Trening centar, svoje carstvo.\nSa mladim izviđačima, članovima odreda „Savski čivijaši“ i „Cer“ iz Majura“ družili smo se u okviru akcije „Posadi svoj hlad“, u organizaciji Udruženja mladih ekologa, kada su prostor uz obalu Save, oplemenili i ulepšali sa trideset sadnica belog jasena.\nIzviđači su nastali 1907. godine u Velikoj Britaniji, od strane Roberta Badena Pauela, a u Srbiji je ovu organizaciju osnovao dr Miloš Đ. Popović, 1911.godine – pre tačno 110 godina... Dugotrajni, u svojoj izviđačkoj misiji i šabački - „Savski čivijaši“.\nTrening centar je već carstvo izviđača, carstvo dece, stoga i Reljin poziv – jednog od onih koji oslikavaju „krilaticu“: „Jednom izviđač – ceo život izviđač“ - da dođu, da budu članovi „Savskih čivijaša“...


Kurs i obuka - kako se koristi dokumentarni akreditiv\nKako se koristi dokumentarni akreditiv\nKako se koristi dokumentarni akreditiv - Audio verzija\nOrganizatori ističu da je stručna obuka i kurs – kako se koristi dokumentarni akreditiv usmerena primarno na preduzeća i kompanije koje se bave spoljnom trgovinom. Preciznije rečeno, ciljna grupa ove edukacije jesu osobe zaposlene u resoru koji se bavi finansijama, a to mogu biti komercijalisti, finansijski službenici, kao i menadžeri i ostali rukovodioci u naznačenom sektoru.\nDa bi mogli da pohađaju pomenuti seminar, kandidati se moraju upisati na predviđen način. Prvi korak predstavlja samo prijavljivanje koje mogu obaviti lično, u prostorijama određene poslovnice organizatora ili, pak putem mejla ili telefona. Nadležnom službeniku će dati potrebne podatke koji se odnose na ime, prezime, datum rođenja i broj telefona na koji će biti pozvani kada se utvrdi termin upisa. Polaznici su tada obavezni da se lično pojave u prostorijama institucije koja sprovodi edukaciju i prilože predviđenu dokumentaciju o čijem će sadržaju, svakako biti na vreme informisani.\nSledeći korak podrazumeva odabir između online nastave i klasičnih časova. Naime, sam kandidat treba da se opredeli za jedan od navedenih načina praćenja predavanja, to jest da se izjasni hoće li kurs pohađati u prostorijama organizatora ili preko sopstvenog računara. Prijavljeni koji se odluče za online rad će dobiti sva potrebna obaveštenja o specijalizovanom softveru koji je neophodno da instaliraju pre početka predavanja. Za sve konsultacije, nedoumice i eventualne probleme tu je stručna ekipa tehnične podrške, u svakom trenutku dostupna polaznicima.\nSvi kandidati treba da znaju i to da se, nezavisno od njihove odluke koja se odnosi na pomenute vidove nastave, kurs i obuka – kako se koristi dokumentarni akreditiv može sprovesti u formi individualnih časova ili zajedno sa još jednim polaznikom, tačnije poluindividualno. Organizacija ova dva načina rada je prilično fleksibilna, s obzirom na to da je polaznicima dozvoljeno da se o terminima, dinamici predavanja, kao i o samom datumu početka edukacije dogovore sa nadležnim profesorom i predstavnikom odabrane poslovnice. Tako će pohađanje nastave moći da obave bez stresa i pritiska, tempom koji im najviše odgovara.\nUkoliko se kurs odrađuje grupno, organizacija je potpuno drugačija. Pre svega je nužno da se oformi grupa, za šta je potrebno najmanje 4, a najviše 8 zainterseovanih kandidata. Zatim koordinator u konkretnom predstavništvu organizatora osmišljava program rada i o vremenu početka edukacije, terminima predavanja i njihovom ritmu obaveštava članove konkretne grupe. Oni su nadalje obavezni da se drže propisanog rasporeda i ne mogu ga prilagođavati ličnim potrebama.\nObrazovni centar Akademije Oxford u svojoj bogatoj ponudi ima i korporativnu nastavu prilagođenu potrebama zaposlenih u određenim kompanijama. Oni su u prilici da seminar – kako se koristi dokumentarni akreditiv pohađaju u adekvatnom prostoru neke od poslovnica organizatora ili da predavanja prate u prostorijama svoje firme ili na nekom drugom mestu. U tom slučaju će zvanični predstavnik konkretne kompanije biti na vreme obavešten o uslovima koji moraju biti ispunjeni u radnom prostoru, a u cilju kvalitetnog odvijanja i praćenja edukacije. Datum početka nastave, vreme i učestalost održavanja predavanja i svi ostali bitni detalji zavisiće od dogovora ovlašćenog službenika dotične firme i koordinatora za nastavu.\nKojim oblastima se bavi obuka i kurs – kako se koristi dokumentarni akreditiv?\nImajući u vidu činjanicu da akreditiv u spoljnoj trgovini predstavlja najsigurnije sredstvo plaćanja, kandidati će već na prvom času biti upoznati sa svim njegovim vrstama i svojstvima. Stručni kurs i obuka – kako se koristi dokumentarni akreditiv omogućiće im da shvate razlike između stendbaj i dokumentarnog, kao i da se upoznaju sa svim posebnostima finansijskih transakcija koje uključuju ovo sredstvo plaćanja.\nVisoko kvalifikovani i nadasve iskusni predavači predočiće im konkretne prednosti ovog platnog instrumenta, ali i njegove nedostatke u odnosu na pojedine činioce spoljne trgovine, kao i rizike koje sa sobom može da nosi. Posebno će se osvrnuti na stroga internacionalna pravila koja se odnose na to sredstvo plaćanja u spoljnoj trgovini, a upoznaće polaznike i sa akreditivnim dokumentima, te sa upotrebom akreditiva u okviru finansijskog inženjeringa.\nKroz analizu odnosa sa bankom, kandidatima će biti objašnjeni i načini svođenja rizika na minimum. Stručni seminar – kako se koristi dokumentarni akreditiv je osmišljen tako da polaznici mogu da se upoznaju i sa posebnim uslovima navedenog platnog sredstva koji se odnose na špediciju i osiguranje, ali i sa načinima obezbeđivanja posla u spoljnoj trgovini pomoći ovakvog načina plaćanja.\nPosebna pažnja biće posvećena razmatranju mogućnosti koje se na našem tržištu nude za korišćenje dokumentarnog akreditiva, kao instrumenta plaćanja. Neophodno je, zapravo da nadležni u finansijskom sektoru kompanija budu dobro upoznati sa ovim sredstvom naplate kako bi osigurali svoje poslovanje i izbegli eventualne rizike u okviru finansijske klauzule ugovora.\nNakon završene edukacije, polaznici će biti obučeni da samostalno popune bankovni nalog, kao i da uoče i iskoriste najpovoljnije uslove u bankarskim transakcijama. Stručna obuka i kurs – kako se koristi dokumentarni akreditiv omogućiće im da, u svakom smislu iskoriste prednosti ovog platnog sredstva u spoljnotrgovinskoj delatnosti, te da izbegnu potencijalne nevolje koje ono može da prouzrokuje. Kandidati će naučiti kako da valjano ispunjavaju svoje obaveze prema banci, ali i kako da insistiraju na svojim pravima, što će ih bez ikakve sumnje dovesti na zavidnu poziciju u međunarodnom biznisu.\nGde i u kojim terminima se održava kurs i obuka – kako se koristi dokumentarni akreditiv?\nKako bi upisani kandidati mogli da dobiju pouzdane informacije u vezi sa mestom i vremenom održavanja nastave, nužno je da se izjasne hoće li seminar – kako se koristi dokumentarni akreditiv pohađati putem takozvane virtuelne učionice ili prema klasičnom principu, to jest u adekvatno opremljenim prostorijama organizatora. Za online nastavu polaznik mora da obezbedi računar i stabilnu internet konekciju, a pored toga ima obavezu da pre početka predavanja instalira specijalizovani softver. Sva potrebna uputstva biće mu dostavljena na vreme, a imaće i punu tehničku podršku ekipe informatičkih stručnjaka konkretne poslovnice.\nU skladu sa sopstvenom voljom i sklonostima, kandidati se mogu nadalje opredeliti za samostalni ili rad u interakciji sa drugim osobama. Grupno praćenje nastave podrazumeva zajedničku edukaciju četvoro i više ljudi koji pohađaju predavanja prema tačno utvrđenom rasporedu. Naime, kako je nemoguće izaći u susret zahtevima svakog od članova grupe, termin početka nastave, kao i vreme održavanja časova i njihovu dinamiku odrediće sam koordinator u konkretnom predstavništvu organizatora. Osobe koje čine datu grupu, a može ih biti najviše osmoro, će morati da se drže propisanih termina i da ne pokušavaju da ih na bilo koji način prilagođavaju sebi.\nZa kandidate kojima ne prija rad u prisustvu više ljudi važna je informacija da obuka i kurs – kako se koristi dokumentarni akreditiv može da se prati i individualno, uz punu pažnju predavača ili pak poluindividualno, kada polaznici časove pohađaju u paru. Valja istaći i to da ovakav način rada omogućava nešto fleksibilniji raspored, budući da se prijavljeni mogu o svemu dogovarati sa ovlašćenim koordinatorom za nastavu i sa sertifikovanim predavačem. Tako će biti u prilici da definišu termin koji im najviše odgovara za početak edukacije, kao i da raspored i tempo predavanja u velikoj meri prilagode sopstvenim potrebama.\nJoš jedna prednost bogate ponude organizatora ogleda se u mogućnosti sprovođenja korporativne nastave. Ovaj vid predavanja namenjen je osobama koje su zaposlene u firmama, a koje imaju potrebu za navedenim tipom edukacije. Pomenuti kandidati mogu da seminar – kako se koristi dokumentarni akreditiv pohađaju u prostorijama svoje kompanije, ali i na bilo kom drugom mestu koje poseduje odgovarajuće karakteristike potrebne za nesmetano odvijanje nastave. Svi uslovi koje dotične prostorije treba da ispune biće na vreme poznati ovlašćenom predstavniku zainteresovane firme. Svakako napominjemo da se korporativni kurs može sprovoditi i u okviru prostorija nekog od predstavništava organizatora. Datum početka edukacije, kao i termine predavanja i njihov ritam utvrdiće zajedno koordinator za nastavu i zvanični predstavnik konkretne kompanije.\nNa koji način se sprovodi kurs i obuka – kako se koristi dokumentarni akreditiv?\nOrganizacija aktivnosti koje obuhvata specijalizovana obuka i kurs – kako se koristi dokumentarni akreditiv zavisi od broja ljudi koji prate konkretno predavanje. Naime, kandidati koji preferiraju rad po principu „jedan na jedan“ mogu da odaberu individualne časove na kojima će profesor predavati samo njima. U ponudi je takođe i poluindividualni seminar koji će dotični polaznik pohađati zajedno sa još jednom osobom. Oba tipa organizacije nastave prijavljenima ostavljaju mogućnost da raspored predavanja, kao i sam termin početka edukacije prilagode sopstvenim potrebama. Oni će se, zapravo oko čitave dinamike dogovoriti sa svojim profesorom, ali i sa ovlašćenim koordinatorom za nastavu u sklopu konkretne poslovnice ove obrazovne institucije.\nOsobe koje preferiraju rad u interakciji sa drugima svakako će se opredeliti za grupni kurs, ali za to mora biti ispunjen jedan uslov. Da bi, naime grupa uopšte mogla da valjano funkcioniše mora je sačinjavati minimum 4, a maksimum 8 članova. Ponekad je potrebno kandidatima napomenuti da će možda morati da sačekaju dok se grupa ne bude oformila i da će na vreme biti obavešteni kada nastava počinje. Odluku o tome, kao i o terminima i tempu sprovođenja predavanja donosi isključivo nadležni koordinator u konkretnoj poslovnici i saopštava raspored članovima grupe. Oni moraju da znaju i to da se utvrđeni termini, datum početka edukacije kao ni ritam rada ne mogu menjati niti prilagođavati individualnim zahtevima kandidata.\nSva tri tipa nastave, to jest grupni, individualni i poluindividualni mogu se organizovati na dva načina. Predavanja koja obuhvata seminar – kako se koristi dokumentarni akreditiv polaznici mogu pratiti preko sopstvenih računara, ali je za taj online kurs neophodno da instaliraju specijalan namenski softver. O tome će od nadležne osobe dobiti sva potrebna obaveštenja, a ukoliko sa pomenutim postupkom budu imali ikakvih problema mogu se obratiti za savet ili pomoć stručnom timu koji funkcioniše u okviru svake od poslovnica organizatora.\nU slučaju da se kandidat odluči za klasičan vid nastave, biće zamoljen da određenim danima, u preciziranom terminu dođe u prostorije obrazovne institucije kako bi tamo pohađao predavanja.\nUkoliko ovlašćenog koordinatora za nastavu kontaktira predstavnik određene kompanije sa željom da zaposleni u toj firmi prate ovu edukaciju, pristupa se posebnom vidu organizacije nastave. U pitanju je takozvani korporativni kurs i obuka – kako se koristi dokumentarni akreditiv koji, kao takav može biti organizovan na bilo kom mestu odabranom od strane zainteresovanih kandidata. Ipak, neophodno je da prostor u kome će se nastava izvoditi bude prilagođen toj nameni, tačnije rečeno da zadovolji odgovarajuće tehničke karakteristike, kako bi predavači mogli nesmetano da rade, a polaznici da kvalitetno prate edukaciju. Svakako ne treba posebno isticati da korporativni seminar može da se održi i u prostorijama neke od poslovnica organizatora koje omogućuju izuzetno kvalitetan rad. Pomenuta obuka biće organizovana u terminima koje odrede predstavnik zainteresovane firme i koordinator za nastavu određene poslovnice pomenute obrazovne institucije, a oni će se, naravno dogovoriti i oko datuma početka nastave.\nKoliko je predviđeno da traje obuka i kurs – kako se koristi dokumentarni akreditiv?\nOdmah na početku valja podsetiti na činjenicu da za kandidate koji nastavu pohađaju individualno i poluindividualno, kurs i obuka – kako se koristi dokumentarni akreditiv ima prilično fleksibilnu organizaciju. Budući da tada polaznici, u dogovoru sa profesorom i službenikom zaduženim za koordinaciju rada u određenoj poslovnici definišu dinamiku nastave, termine predavanja, te datum njihovog početka, obaveštenja o tačnom trajanju edukacije dobiće tek kada bude napravljen ceo raspored. Da ne bi bilo zabune, broj časova je isti za svaki tip nastave, ali će tempo održavanja predavanja biti različit, što može da utiče na dužinu celog procesa.\nKod korporativne nastave organizacija rada poverena ovlašćenom predstavniku kompanije i koordinatoru u okviru pojedinačne poslovnice organizatora, tako da će tačno trajanje edukacije da bude poznato kandidatima tek nakon što bude utvrđeno kada obuka počinje, koliko će se često održavati predavanja, kojim danima i u koje vreme.\nGrupni način rada, pak podrazumeva potpuno različit princip delovanja. Nakon što se grupa formira, a za šta je potrebno najmanje četvoro polaznika opredeljenih za ovakav vid edukacije ovlašćeni koordinator preuzima na sebe zahtevan posao planiranja nastave. On će, zapravo da definiše vreme održavanja časova, koliko će ih biti u okviru jedne sedmice, kao i kada će tačno da počne dotična obuka.\nPredviđeno je, naime da seminar – kako se koristi dokumentarni akreditiv traje 6 školskih časova, a oni su raspoređeni u 3 dana, što podrazumeva po 2 školska časa dnevno. Kako se pomenuti podaci u pojedinim slučajevima mogu izmeniti, prijavljeni će o svim detaljima biti na vreme obavešteni od strane ovlašćenih službenika konkretnog predstavništva organizatora.\nSpisak gradova za kurs i obuku "Kako se koristi dokumentarni akreditiv"


Milorad Dodik: I BiH meni izaziva gnušanje, ali moram da trpim\n0 9 Januara, 2015 06:12\nPredsjednik RS-a Milorad Dodik ustvrdio je danas da i njemu „izaziva gnušanje Bosna i Hercegovina, ali da mora neke stvari da trpi“, javljaFena.\nKomentirajući izjavu potpredsjednika RS-a Ramiza Salkića, da Bošnjake, 9. januar, Dan RS-a, asocira na zločine i kao takav nikada neće nikada biti prihvatljiv, Dodik je u izjavi novinarima u Banjoj Luci rekao da je ta izjava nepotrebna i neprimjerena i unosi nesporazum.\n“Možda bi bilo interestano Salkiću ukinuti 50 posto plate, jer nije rekao da neće da prima platu od RS”, ustvrdio je Dodik.\nNaveo je da su organi RS odlučili da se obilježava 9. januar kao Dan RS.\n“Apsolutno nam je stalo da se Bošnjaci dobro osjećaju u RS. I niko ih ovdje ne dira, koliko ja razumijem…”, dodao je Dodik i naveo da nije dobro od Salkića da se „tako podmeće“.\nEntitetski predsjednik je još dodao da „su mnogi stradali za RS i da je veoma emitivno doživljavaju te da se oni vrijeđaju kada se tako govori o RS“.\nDodao i da mnogima u RS „neke stvari ne gode u BiH, ali smo prisiljeni da egzistiramo“.\nSalkić je danas rekao da Bošnjacima 9. januar izaziva nelagodu i gnušanje, jer slavi politiku Radovana Karadžića i Ratka Mladića, odgovornih za najveće zločine nad Bošnjacima u povijesti ovoga naroda.\nOn je pozvao vlasti RS-a da odustanu od obilježavanja tog datuma.\n“Taj dan nas asocira i podsjeća na zločine koji su počinjeni nad našim narodom”, naveo je Salkić u povodu 9. januara, koji se u bh. entitetu Republika Srpska obilježava kao Dan Republike Srpske i krsna slava ovoga entiteta – Sveti arhiđakon i prvomučenik Stefan.\nEntitetski predsjednik Milorad Dodik je, nakon sjednice Senata RS-a, rekao da su senatori zaključili da treba da se u RS formira forum za različita pitanja, a okupljao bi predstavnike vlasti na nivou RS i BiH te naučne zajednice koji bi razmatrali sva važna pitanja o kojima se odlučuje na nivou BiH.\n“Senat smatra da sva pitanja koja razmatra parlament BiH prethodno treba da se razmatraju i u Narodnoj skupštini RS-a”, rekao je, između ostalog, Dodik.\nPreporučili su i da se formira odbor za obilježavanje 20. godišnjice Dejtonskog sporazuma, a konstatirali su da je potreban oprez i zbog globalne terorističke prijetnje, posebno zadnje koja se dogodila u Parizu.\nU Holandiji izveden napad na džamiju, nije bilo materijalne štete


Gordana Vunjak-Novaković u finalu: Počelo glasanje za prestižnu nagradu, evo kako DIJASPORA I SRBIJA MOGU DA GLASAJU - Naši u svetu\nGordana Vunjak-Novaković u finalu: Počelo glasanje za prestižnu nagradu, evo kako DIJASPORA I SRBIJA MOGU DA GLASAJU\nObjavljeno 01/06/21 u 14:00\nSrpska naučnica Gordana Vunjak-Novaković, našla se u finalu prestižne Evropske nagrade za pronalazače, a nominovana je u kategoriji Životno delo za inovativni doprinos u biomedicini.\nPobednike u pet kategorija bira nezavisni međunarodni žiri, Nagradu publike bira javnost, a od danas svi građani Srbije i dijaspora mogu da glasaju do 17. juna preko sajta https://popular-prize.epo.org/, navodi se na sajtu Evropske kancelarije za patente.\nProfesorka Vunjak-Novaković se dve decenije bavi istraživanjima i primenom bioreaktora koji omogućavaju da se humana tkiva gaje u laboratoriji, a sa svojim timom naučnika napravila je srčani mišić od matičnih ćelija koji radi kao srčani mišić odraslog čoveka\nTrenutno istražuje i da li bi njihova tehnologija mogla da pomogne i oporavku pluća oštećenih usled COVID-19.\n“Ogromna mi je ČAST”, srpsko-američka naučnica, Gordana Vunjak Novaković u finalu najprestižnije evropske nagrade za PRONALAZAČE! (FOTO, VIDEO)\nGordana Vunjak-Novaković je profesorka Univerziteta Kolumbija u Njujorku, članica SANU i prva Srpkinja i žena koja je postala član Nacionalne akademije inženjerstva SAD.\nVunjak-Novaković je i kao kreativni ambasador Srbije u okviru Saveta za kreativne industrije pri Kabinetu predsednice Vlade Srbije Ane Brnabić, a predsednik Srbije Aleksandar Vučić je 2020. godine odlikovao Ordenom Karađorđeve zvezde drugog stepena za naročite zasluge u predstavljanju Srbije i njenih građana i postignute izuzetne rezultate u oblasti medicinskih nauka i biomedicinskog inženjerstva.\nGlasanjeGordana Vunjak NovakovićNaučnica\nSedam država članica EU započelo izdavanje prvih digitalnih kovid sertifikata\nKada se KAMERE ISKLJUČE nije više isti: Konačno otkriven razlog raskida Džej Lo i Aleksa Rodrigeza!\nTri dana pred izbore istraživanje pokazalo: Većina birača u Nemačkoj odlučila za koga…\nVunjak Novaković: “Možemo da pomognemo svojoj zemlji i zajedničkim snagama…\nBajden: “U današnjoj Americi u toku je napad, pokušaj da se suzbije i ukine…\n“Svim našim građanima koji imaju nemačko državljanstvo uputio bih poruku da se…


Republika / Evo kog datuma Nadal prelazi Novaka na ATP listi!\npetak, 11. 10. 2019.| 14:22\nUoči Završnog mastersa sezone u Londonu svim igračima će biti oduzeti bodovi osvojeni prošle sezone na tom turniru.\nĐoković je ostvario tri pobede u grupi, potom savladao Kevina Andersona u polufinalu, ali je poklekao u borbi za titulu protiv Aleksandra Zvereva.\nĐoković je tako osvojio 1.000 bodova, dok Rafael Nadal nije nastupio na ovom turniru.\nUoči Završnog mastersa na programu je Masters u Parizu gde Đoković brani finale, odnosno 600 bodova, a Nadal opet nijedan bod.\nS obzirom da Đoković ima samo 320 bodova više od Nadala, to znači da ni u slučaju osvajanja Pariza Novak neće moći da ostane ispred Nadala pred London.\nPriliku da stekne dovoljno bodova da odbrani prvo mesto mogli su da mu daju nastupi na ATP turnirima serije 500 u Beču ili Bazelu, ali Đoković neće moći da se prijavi za njih.\nJedina nada Đokovića da ostane na vrhu ATP liste je problem koji Nadal ima sa zglobom ruke, zbog čega Španac još nije siguran da li će moći da nastupi na pomenutim mastersima.\nRazlog je već zakazani egzibicioni meč upravo sa Nadalom 24. oktobra u Kazahstanu.\nČetiri dana kasnije Masters u Parizu, dok je Završni na programu od 10. novembra.\nSport Tenis ATP ATP lista Rafael Nadal Novak Đoković\nĐoković gubi veliki broj bodova, Nadal za petama - Očekuje nas žestoka borba za titulu "kralja" tenisa!\n- subota, 14. 12. 2019. u 14:28 0\nJirgen Klop je potpisao novi ugovor sa ekipom Liverpula, blizu je titule šampiona Engleske, a sada sprema i jedno fantastično pojačanje.\nŽoze Murinjo, menadžer Totenhema rekao je da ne planira da prekrši obećanje koje je nedavno dao...


Iran: Novo poglavlje odnosa sa svijetom\nPredsjednik Irana Hassan Rouhani prilikom govora na generalnoj skupštini UN-a\nIran traži ukidanje međunarodnih sankcija, a za uzvrat spreman je prihvatiti sve uvjete koji nuklerni program ograničavaju kao isključivo mirnodopski.\nPredsjednik Irana Hasan Rouhani istakao je jučer popodne, u govoru na zasjedanju Generalne skupštine Ujedinjenih naroda, da je novo poglavlje odnosa Irana i svijeta počelo. Svoje obraćanje iskoristio je da podstakne, da ukaže, na nužnost široke i svestrane ekonomske saradnje nakon što sporazum o iranskom nuklernom programu, nazvan Zajednički sveobuhvatni plan akcije, bude implementiran u potpunosti.\nNakon što je sporazum zaključen i prvi koraci njegove primjene u toku Teheran očekuje ukidanje ekonomskih, trgovinskih i finansijskih sankija prema Iranu što bi otvorilo vrata svijetu za raznovrsno poslovanje sa tom zemljom.\nIranski predsjednik je, u govoru u Ujedinjenim narodima, posebno naglasio:\n"Nakon postizanja sporazuma Iran je spreman pokazati i dokazati da je praktični put sigurnosti i stabilnosti razvoj ostvarivan punom i obostrano ravnopravnom ekonomskom saradnjom."\nIran traži ukidanje oštrih međunarodnih sankcija, a za uzvrat spreman je prihvatiti sve uvjete i zahtjeve koji nuklerni program ograničavaju kao isključivo mirnodopski.\nAko bi sporazum bio u potpunosti implementiran, svijet bi bio mnogo bezbjedniji, istakao je za istom govornicom predsjednik Sjedinjenih Država Barack Obama i iranskim čvrstolinijašima uputio slijedeću poruku:\n"Skandiranjem "smrt Americi" ne otvaraju se nova radna mjesta ili Iran čini sigurnijim. Ako Iran odabere pravi put, to će biti dobro za sigurnost regiona, dobro za Irance i dobro za svijet."\nU Sjedinjenim Država sporazum o iranskom nuklernom programu preživio je pomne analize i oštre kritike podsticane i stavovima predsjedničkih kandidata Republikanske stranke.\nDonald Trump, najkrontroverzniji, bio je i najoštriji:\n"Nikada, nikada u mom životu nisam vidio ništa tako nekompetento pregovarano kao naš sporazum sa Iranom. Zaista, do sada nikad."\nBijela kuća se suočava i sa krupnim inostranim skepticizmom, i prema sporazum sa Iranom i prema najvišim iranskim zvaničnicima.\nU tome prednjači Izrael, a izraelski premire Benjamin Netanyahu i dalje tvrdi:\n"Khamenei ne ostavlja onima koji podržavaju sporazum nimalo prostora za iluzije. On je jasno stavio do znanja da su Sjedinjene Države velika sotona i da je cilj Irana uništiti Izrael."\nMožda će Bijela kuća i Izrael ublažiti duboke razlike u odnosu prema sporazumu o nuklernom programu Irana nakon novembraskog susreta predsjednika Obama i izraelskog premijera, ovdje u Washingtonu.


Crna Gora pooštrila mere protiv COVID-19, državljani BiH mogu ući uz negativan PRC test\nNacionalno koordinaciono telo za zarazne bolesti (NKT) danas je na sednici, kojom je predsedavao predsednik Milutin Simović, donelo odluke o ponovnom obaveznom korištenju zaštitnih maski na javnim mestima u zatvorenom prostoru i privremenoj promeni režima ulaska putnika iz Bosne i Hercegovine u Crnu Goru.\nImajući u vidu dramatično povećanje broja inficiranih u državama regiona i broj novoinficiranih u Crnoj Gori, doneta je odluka o obaveznom nošenju zaštitnih maski na svim javnim mestima koja su u zatvorenom prostoru (javne tržnice, pijace, prodavnice, supermarketi, javne ustanove i dr.), uz postojeću obavezu nošenja maski u sredstvima javnog prevoza putnika.\nNošenje zaštitnih maski obavezno je na otvorenom prostoru za zaposlene u ugostiteljskim objektima (konobari, šankeri, kuvari i sl.).\nAnalizirajući epidemiološku situaciju na sednici je ukazano da je većina aktivnih slučajeva koronavirusa uvezena u Crnu Goru iz Srbije tako što su neodgovorni pojedinci ušli preko Bosne i Hercegovine.\nNacionalno koordinaciono telo je donelo odluku da Institut za javno zdravlje privremeno izuzme Bosnu i Hercegovinu sa liste država iz kojih se u Crnu Goru ulazi bez mere institucionalne izolacije.\nUlazak u Crnu Goru iz Bosne i Hercegovine je od danas moguć građanima Crne Gore, Bosne i Hercegovine i država sa liste Instituta za javno zdravlje uz obavezni negativan PCR test akreditovane laboratorije ne stariji od 48 sati. Mera će se primenjivati od danas dok Crna Gora i Bosna i Hercegovina ne budu dogovorile jasne procedure razmene informacija o kontroli lica koja preko BiH dolaze u Crnu Goru iz trećih država.\nUlazak putnika u Crnu Goru iz Bosne i Hercegovine za vreme važenja ove mere neće biti moguć preko graničnih prelaza Šćepan Polje – Hum, na putnom pravcu Plužine – Foča i Meteljka – Metaljka na putnom pravcu Pljevlja – Čajniče.\nGrađani Crne Gore koji su se zatekli danas u Bosni i Hercegovini biće po ulasku u Crnu Goru, do ponoći, upućeni u kućnu izolaciju do testiranja na koronavirus.\nNacionalno koordinaciono telo, u cilju dodatne zaštite starih lica, koja u skladu sa običajima i navikama, neretko učestvuju u obredima sahrana i izjava saučešća, preporučuje da ova okupljanja budu ograničena na porodicu i službena lica (sveštenici i radnici komunalnih službi) te da saučešće iskazuju mimohodom, bez rukovanja i ljubljenja.


Američki osiromašeni uranijum kosi Srbiju - Centar za evroatlantske studije - CEAS\nAmerički osiromašeni uranijum kosi Srbiju\nPetnaest godina posle bombardovanja osiromašenim uranijumom, u Srbiji od raka umire sve više mladih ljudi. Domaći i strani stručnjaci za sledeću godinu najavljuju pravi skok malignih oboljenja. Društvo za borbu protiv raka predložilo da se zatraži odšteta od Amerikanaca, po ugledu na odštetne zahteve posle Fukušime.\nPosledice Nato bombardovanja osiromašenim uranijumom pre 15 godina tek sada su ozbiljno počeli da osećaju građani Srbije. Na teritoriji cele zemlje je primećen porast malignih oboljenja, koji na opšti užas u pojedinim regionima sve više pogađa mlade ljude, koji se, nažalost, lekarima obraćaju najčešće kasno, kad je izlečenje praktično nemoguće.\nNa Onkološkom odeljenju valjevske bolnice su uočili da se pojedini tumori, koji su se ranije javljali uglavnom kod osoba u sedmoj deceniji, sada dijagnostikuju i kod devetnaestogodišnjaka,a najmlađi pacijent kod kojeg je otkriven maligni tumor imao je samo 11 godina.\nKada je u pitanju rak dojke, on se sve češće dijagnostikuje i kod devojaka mlađih od 30 godina, što je ranije bilo veoma retko. Podaci Centralnog registra za rak pokazuju da u Srbiji od raka dojke svake godine oboli preko 4.500 žena, a čak 1.600 njih umre od te bolesti.\nPodaci Instituta za javno zdravlje Srbije „Dr Milan Jovanović- Batut“ pokazuju da je u poslednjih desetak godina broj obolelih od leukemije i limfoma povećan za 110 odsto, dok je broj umrih od tih bolesti povećan za 180 procenata.\nLondonski Bi-Bi-Si je u septembru objavio tvrdnju britanskog biologa Rodžera Kofila da Srbiju u narednom periodu očekuje najmanje još 10.000 smrtnih slučajeva od raka, kao posledica NATO bombardovanja osiromašenim uranijumom. Kofil je do ove prognoze došao u svojoj laboratoriji u Južnom Velsu, a podatke je izneo na londonskoj konferenciji o bombardovanju američkih i britanskih snaga osiromašenim uranijumom u Iraku pre 23 godine.\nKofil je objavio i podatke grčkih naučnika koji su na severu zemlje tokom bombardovanja Jugoslavije, svaki put kada naiđe vetar iz pravca Kosova, beležili povišenu radijacija od najmanje 25 odsto, dok su Bugari tada procenjivali da je radijacija na nebu iznad Srbije bila veća i do 30 odsto od uobičajene. Zabeleženo je i da je pre petnaest godina prašina osiromašenog uranijuma nošena vetrom stizala i u mnoge druge evropske zemlje, gde su se čestice te prašine taložile na zemlju i kroz nju dospevale u površinske vode, biljke i životinje i ulazile u lanac ishrane.\nNažalost, ovi podaci za stručnjake nisu uopšte iznenađujući, jer je na Srbiju tokom NATO bombardovanja bačeno 15 tona osiromašenog uranijuma, koji je i u najmanjim količinama izuzetno kancerogen, i dovodi do genskih mutacija i rađanja potomaka sa psihofizičkim deformacijama.\nPosebno je tragično što će osiromašeni uranijum, koji je najviše bačen na Kosovu i Metohiji, i u delovima Pčinjskog okruga na uz makedonsku granicu, ostati na ovom terenu večno, jer je njegovo vreme raspadanja čak četiri i po milijarde godina.\nPodmuklost malignih bolesti izazvanih američkim bombama se ogleda i u tome što se one nisu javile odmah nakon bombardovanja, već dosta kasnije, i taj period je za leukemiju i limfome iznosio u proseku sedam i po godina( što se najjače manifestovalo 2006. i 2007. godine), dok za takozvane solidne tumore- karcinom dojke, grlića materice, pluća i debelog creva, on iznosi petnaest godina – i upravo za sledeću godinu stručnjaci u Srbiji najavljuju pravu ekspanziju malignih tumora.\nIstovremeno biolog Kofil ponavlja da od ovoga nisu pošteđeni ni vojnici KFOR-a, a ni bolničari koji su odmah posle bombardovanja bili u kontaminiranim područjima, jednom rečju, svi koji su se u to vreme zatekli u ovom delu Balkana.\nTužilaštvo u Italiji je svojevremeno pokrenulo istragu zbog sve većeg broja obolelih vojnika od raka posle njihovog boravka u mirovnim misijama, uključujući tu i Kosovo. Prema podacima italijanskog Udruženja žrtava osiromašenog uranijuma, preko 300 vojnika, koji su bili pripadnici NATO trupa, umrlo je od raznih vrsta tumora, a preko 3.600 je obolelo.\nPogubnom uticaju osiromašenog uranijuma izloženo je danas i 15 lokacija u Bosni i Hercegovini. Srbi iz bombardovanih Hadžića čak četiri puta više umiru od raka u odnosu na ostale stanovnike, a to su otkrili slučajno, nakon što se posle reintegracije teritorija u Bosni, oko 5.000 Srba iz Hadžića preselilo u Bratunac, gde su zapazili da u odnosu na zatečenu populaciju, u neobično velikom broju baš Srbi iz Hadžića umiru od raka. Podaci govore da je u Bratuncu od 5.000 preseljenih Hadžićana, njih skoro 800 umrlo od malignih bolesti.\nA biolog Rodžer je na pomenutom savetovanju izneo i podatak da su američki fizičari na Univerzitetu u Merilendu odavno došli do istih zaključaka kao i on, ali da njihove podatke niko do sada nigde nije javno izneo.\nDruštvo Srbije za borbu protiv raka je u martu ove godine saopštilo da bi Srbija mogla da traži odštetu od Amerikanaca za bombardovanje osiromašenim uranijumom, a koja bi se merila u milijardama dolara. Realni za to argument im je bio u primeru stranih mornara koji su dobili po dva miliona dolara obeštećenja, jer su bili izloženu zračenju posle havarije u japanskoj centrali Fukušima.\nNažalost, na ovaj, i te kako pravno utemeljen predlog, za ovih devet meseci iz vrha vlasti u Srbiji niko nije odreagovao. A američki osiromašeni uranijum i dalje odnosi žrtve po Srbiji.


Drugi dan foruma je danas, a ono što je svima zapalo za oko jeste prisustvo Metjua Palmera, i to pre svega zbog činjenice da je samo pre nekoliko dana imenovan za specijalnog izvestioca SAD za Balkan.\nUpravo sa njim će se, na marginama foruma, sastati šef srpske diplomatije Ivica Dačić, koji na ovom skupu predstavlja Srbiju.\nAMERIKANCI SE VRAĆAJU U IGRU Vašington šalje Palmera da pogura pregovore Beograda i Prištine\nOn će biti i jedan od govornika na panelu pod nazivom "Western Balkans – Europeisation, Democratisation, Shared Responsibility".\nU međuvremenu, sa Palmerom se sastao kosovski šef diplomatije Bedžet Pacoli, koji je na društvenim mrežama objavio da je imao veoma srdačan sastanak sa Palmerom.\nTakođe, naveo je da je sa njim razgovarao o odnosima "Kosova i SAD" i "važnosti angažovanja na postizanju pravno obavezujućeg sporazuma o normalizaciji sa Srbijom, i međusobnom priznanju".\n- To je zajednički cilj - napisao je Pacoli.\nDvodnevni skup pod nazivom "Izvori (ne) stabilnosti" okuplja ove godine veliki broj visokih zvaničnika, između ostalih i španski šef diplomatije Žosep Borel, koji uskoro preuzima funkciju šefa evropske diplomatije, a time i posrednika u dijalogu Beograda i Prištine.\nMeđu učesnicima Foruma su i ministar spoljnih poslova Turske Mevlut Čavušoglu, dok će o održivosti govoriti direktor Centra za održivi razvoj iz SAD Džefri Saks, o stanju ljudskih prava izlagaće visoki komesar UN za ljudska prava Mišel Bašele-Jeria, a zbog aktuelne situacije u svetu veliku pažnju privućiće zasigurno panel posvećen klimatskim promenama na kojem će uvodničar biti ministar spoljnih poslova Finske Peka Havisto.


Daleko je Zvezda | Glas javnosti\nPočetna > Sport > Daleko je Zvezda\nTRIO POJAČANJA „CRVENO-BELIH“ JOŠ U MAGLI\nNezvanične informacije da bi košarkaški klub Crvene zvezda u sledećoj sezoni mogla da bude jača za Stefana Markovića, Vuleta Avdalovića i Nemanju Aleksandrova za sada je daleko od realizacije. Naime, Marković je izjavio da je on i danje igrač Hemofarma, dok je bivši košarkaš Partizana Avdalović kazao da nema nikakve šanse da pojača redove večitog rivala. Jedino je Aleksandrov istakao da bi ponovo voleo da obuče crveno-beli dres, ali da poslednju reč treba da daju čelni ljudi kluba sa Malog Kalemegdana.\n- Znam da se već duže vreme spominje moj prelazak u Zvezdu, ali ja o tome ne znam ništa. Mene ugovor sa Vrščanima vezuje na još godinu dana, i ne bih imao ništa protiv da za Hemofarm igram u narednoj sezoni, ali ne isključujem mogućnost da promenim sredinu. Jedino što znam je da početak priprema reprezentacije želim da dočekam sa jasnim statusom - kazao je Marković.\nDokorašnji igrač Pamese Vule Avdalović istakao je da nema nikakve šanse da pređe u Crvenu zvezdu.\n- Nema šanse da zaigram u Zvezdi. Meni je istakao ugovor sa Pamesom i moje ambicije su vezane za Španiju gde bih voleo da ostanem. Mislim da bi bilo malo neukusno da posle odlične karijere u Partizanu, promenim sada boje večitog rivala, a pored toga nisam imao nikave kontakte s ljudima iz Zvezde - poručio je Avdalović.\nJedan od najvećih talenata srpske košarke Nemanja Aleksandrov nema ništa protiv da ponovo zaigra za Zvezdu, ali da će poslednju reč o tome dati čelni ljudi „crveno-belih“.\n- Naravno da bi mi bila velika čast da radim sa Pešićem i ponovo obučem dres Zvezde, ali konačnu odluku doneće čelni ljudi kluba. Do pre neki dan bio sam u Americi i mogu samo da kažem da je povreda iza mene i da jedva čekam ponovo da izađem na parket, ali za koga, to se još ništa ne zna - rekao je Aleksandrov.


Bombaši samoubice usmrtili 36 ljudi u Bagdadu\nTrojica bombaša samoubica izvela su napade na hotele u Bagdadu u kojima je poginulo najmanje 36 ljudi, a povređena 71 osoba.\nZvanični irački izvori navode da su napadači vozili automobile natovarene eksplozivom, koje su potom digli u vazduh ispred hotela „Šeraton“, „Babilon“ i „al-Hamra“. U Bagdadu je od avgusta prošle godine izvrešeno nekoliko koordinisanih napada u kojima je stradalo na stotine ljudi.. Iračke vlasti strepe da bi slični napadi mogli da poremete parlamentarne izbore zakazane za 7. mart.\nU Vašingtonu, državna sekretarka Hilari Klinton izjavila je da održavanje izbora i drugi slični potezi koji vode ka normalnom stanju i funkcionalnoj demokratiji u Iraku predstavljaju - kako se izrazila - najgori ishod za teroriste.\nPogubljen "hemijski Ali"\nIstovremeno, portparol iračke vlade Ali al-Dabag saopštio je da je danas pogubljen zloglasni saradnik i rođak Sadama Huseina, Hasan al-Madžid, poznat po nadimku „hemijski Ali“.\nMadžid je bio osuđen na smrt vešanjem od strane četiri iračka suda, a poslednji put početkom ovog meseca. Okrivljen za izdavanje naredbe da se izvrši napad otrovnim gasom na iračke Kurde u selu Halabdži 1988. godine. U tom napadu je stradalo oko 5.000 Kurda, i tada je Madžid dobio nadimak „hemijski Ali“.\nOsuđen je na smrt i zbog uloge koju je igrao u gušenju pobune iračkih Kurda tokom 1980-ih u kojima je ubijeno na desetine hiljada ljudi. Još dva puta je osuđen na smrt zbog stradanje iračkih muslimanskih šiita u pobunama 1991. i 1999. godine.


Čačak: Novi poslovnik SNS-u omogućio da za sat vremena uzmu 164.000 dinara – Двери\nOsnova svakog uspešnog društva je, pre svega, vladavina prava i sloboda govora. U državi u kojoj vlast to suzbija, javni resursi uglavnom se koriste za širenje mržnje, zamagljivanje istine i skrivanje sopstvene nesposobnosti da se bilo šta ozbiljno uradi, konstantno optužujući nekog drugog za sve greške i propuste koju vlast sama napravi.\nTako i najnovija saopštenja koja dolaze iz tabora šačice ljudi sakrivenih iza imena Aleksandra Vučića, a koji sebi daju za pravo da uzurpiraju medijski prostor grada, nije ništa drugo nego neuspeli pokušaj zataškavanja nemoći i ponovnog fijaska doživljenog na prethodnoj sednici Skupštine grada Čačka.\nIznoseći polufabrikate, verovatno zaneseni pravljenjem industrijske zone za ko zna koga i ko zna šta, plasirajući ih kao informacije putem medija, ta gore navedena šačica ljudi, bez trunke stida i srama, pokušava da narodu objasni neobjašnjivo.\nKako je šef odborničke grupe Dveri – Za spas Čačka – Boško Obradović, podigao jednu dnevnicu na koju nije imao pravo!? Jedino što je tačno u njihovom saopštenju je činjenica da je šef naše odborničke grupe, došao u salu kako bi zaštitio odbornicu koju je prethodno predsednik skupštine Igor Trifunović neopravdano isključio, jer mu se po ko zna koji put nije svidelo to što ona želi da iznese u javnost. Ali tema nije ko je šta rekao na sednici, već manipulatorsko saopštenje samozvanog odbora SNS.\nPostavlja se pitanje šta bi rekli da šef odborničke grupe nije došao u salu da zaštiti svoju odbornicu? Verovatno bi i tada izašlo saopštenje u kojem bi bilo rečeno kako je odbornička grupa u raspadu ili nešto slično, što je takođe manje važno.\nOno što je bitno je činjenica, da se kroz saopštenje samozvanog odbora SNS ukazuje na uzimanje novca građana Čačka u iznosu jedne dnevnice od 4.000 dinara. Da bi svima bilo jasno o čemu se radi, moramo predočiti činjenicu da predsedavajući, koji je privatizovao skupštinu grada kroz nelegalni poslovnik, ne dozvoljava nikome da se obrati skupštini, ukoliko nije predao prijavni listić.\nDa li je trebalo da se šef naše odborničke grupe ne prijavi, da mu predsedavajući ne dozvoli da se obrati ili da mu izrekne kaznu što neprijavljen izlazi na govornicu, to neka objasne oni koji su smislili takav poslovnik. Koliko im je do vladavine prava govori i činjenica da su nakon incidenta pokušali da nastave sednicu kršeći ponovo ono što su novim poslovnikom predvideli, ali im to nije prošlo.\nTako je to kada se zakoni donose preko kolena, nelegalno i po hitnom postupku. Vrhunac bezobrazluka je činjenica da je neko iz odborničke grupe Dveri – Za spas Čačka – Boško Obradović, oštetio građane Čačka.\nDa bi građani videli ko su prave štetočine, podsetićemo ih na činjenicu da su na kraju prethodnog zasedanja Skupštine, za samo sat vremena, koliko je trajalo glasanje kome su prisustvovali samo predstavnici vladajuće većine, isti oni koji nas optužuju za uzimanje 4.000 dinara, uzeli po osnovu dnevnica 41 put po istih 4 000 dinara na ime svakog odbornika u sali, potrošili silan novac na ime direktnog prenosa tog glasanja, što čini cifru od oko 200 000 dinara, pa se postavlja opravdano pitanje po kom to osnovu oni optužuju bilo koga i ko je u stvari prava štetočina u ovom gradu?


Pušonjić/Medan u razigravanju za plasman u polufinale – Tatić/Surla deveti u Uludagu\nSrpski par Damjan Pušonjić/Srđan Medan igraće u razigravanju za plasman u polufinale na trećem ovogodišnjem turniru Evropske serije odbojke na snegu u Uludagu, u Turskoj, dok su Nenad Tatić i Saša Surla takmičenje završili na 9. mestu.\nPušonjić/Medan i Tatić/Surla u Uludagu – prvi nastup srpskih odbojkaša na snegu\nSrpski parovi Damjan Pušonjić/Srđan Medan i Nenad Tatić/Saša Surla igraće u glavnom žrebu trećeg ovogodišnjeg turnira Evropske serije odbojke na snegu 3 – 5. marta u Uludagu, u Turskoj i biće prvi odbojkaši iz Srbije koji će nastupiti u drugoj sezoni Evropske serije na snegu. U glavnom žrebu će igrati 12 ekipa, a takmičenje po grupama je predviđeno za petak i subotu, 3. i 4. mart, dok će se borbe za medalje odigrati u nedelju, 5. marta.\nCEV raspisao Konkurs – nagrada: putovanje na F4 Lige šampiona\nCEV – “ODBOJKA U ŠKOLI”\nŠest turnira u Evropskoj seriji 2017.\nEvropska odbojkaška konfederacija, CEV, saopštila je da će tokom druge sezone Evropske serije odbojke na snegu odigrati šest turnira od 25. februara do 9. aprila.\nPrvenstva Evrope u beach – volley naredne godine u Kazanju, Vulkanu i Badenu\nBEACH VOLLEY – EP 2017. ZA IGRAČICE I IGRAČE DO 18, 20 I 22 GODINE\nEvropska odbojkaška konfederacija, CEV, saopštila je domaćine Evropskih prvenstava u beach – volley u 2017. EP 2017. za igračice i igrače do 18 godina odigraće se od 24. – 27. avgusta u Kazanju, u Rusiji. Prvenstvo Evrope za igračice i igrače do 20 godina odigraće se u Vulkanu, na istoimenom ostrvu (25 km severno od Sicilije) u Italiji od 7. – 10. septembra. EP 2017. za igračice i igrače do 22 godine odigraće se u Badenu, u Austriji, od 22. – 25. juna.


Fajon: Ne slažem se da su uslovi za izbore ispunjeni\nSloboda medija i slobodni i fer izbori su naša glavna poruka, izjavila je u intervjuu FoNetu evroposlanica i prededavajuća Delegacije Evropskog parlamenta za odnose sa Srbijom Tanja Fajon i poručila da je odgovornost za to "na vlastima, ali i na ostalim političkim akterima".\nSumirajući rezultate dvodnevne posete Srbiji, ona je u serijalu razgovora Kvaka 23 agencije Fonet rekla da evropski posrednici "nisu bili neuspešni".\nFajon je navela i da ima osećaj da "postoji ambicija da se ostvare bolji izborni uslovi i povrati poverenje građana u izborni proces".\nPrema njenoj oceni, na strani vlasti "postoji ambicija" da se uslovi poprave, jer znaju da "nije dobro da u parlamentu bude samo nacionalistička opozicija".\nNa opasku da se njeni utisci o uslovima za izbore razlikuju od utiska komesara za susedstvo i proširenje Olivera Varheljija, koji smatra da su oni ispunjeni, Fajon je ocenila da "komesar možda nije u potpunosti bio svestan celokupne situacije".\n"Možda je prebrzo reagovao", dodala je ona i protumačila da su uslovi možda ispunjeni na papiru, ali da bi "trebalo sačekati implementaciju".\n"Ja se ne slažem sa izjavom da su uslovi već ispunjeni, mislim da nema svih rezultata koje želimo", poručila je Fajon.\nOna iznela i utisak da "priča sa opozicijom koja je najavila bojkot nije zatvorena" i da bi "čak i te partije možda mogle da promene stav, kako bi građani imali veći izbor".\n"Sve je moguće, želimo da otvorimo vrata, osobito delu proevropske demokratske opozicije, jer bi neizlazak na izbore za budućnost Srbije bila velika šteta", kazala je Fajon.\nIako svesna "svih poteškoća koje vide lideri opozicije" sa kojima je razgovarala, Fajon ima utisak da "opozicija, u kontekstu bojkota, nema jasnu strategiju" i da deluje kao da je "samu sebe uvela u neku vrstu blokade".\nPrema njenom mišljenju, "bojkot nije doprinos demokratiji, možda je krajnje sredstvo, ali teško da sa tim može biti uspeha na dugi rok".


Vučić: EU će podržati izgradnju pruge od Beograda do Severne Makedonije\nIzvor: Radio 021, 26.Apr.2021, 22:02\nPredsednik Srbije Aleksandar Vučić saopštio je danas da je u Briselu dogovorio podršku EU za izgradnju pruge između Beograda i Niša, kao i Niša do granice Severne Makedonije.\n"Plašio sam se da govorim o tome pre današnjeg sastanka sa Ursulom fon der Lajen. Izgradićemo zajedno sa EU železničku prugu između Beograda i Niša, ali i od Niša do Preševa, odnosno ka granici Severne Makedonije. >> Pročitaj celu vest na sajtu Radio 021 << To će biti velika promena za našu zemlju", kazao je.\nVučić je istakao da će to stvoriti mnogo novih prilika za građane i one koji se vraćaju u zemlju, ali i za bolji transport iz zapadne Evrope kroz Srbiju do Skoplja i Istanbula.\n"To će značiti mnogo ne samo za transport ljudi, već i robe i nisam mogao da sakrijem svoje uzbuđenje povodom toga", rekao je i ocenio da je to jedna od najvažnijih stvari koje će postići u toku svog mandata.\nIzrazio je nadu da će ugovor, s tim u vezi, uskoro biti potpisan, te preneo da je pozvao Fon der Lajen da dođe u Srbiju i na licu mesta vidi koliko je to značajan projekat.\n"Dobićemo 35 do 50 odsto sredstava iz fondova EU za taj projekat. To spada u Zelenu agendu. To je velika količina novca za nas, oko 600 do 700 miliona evra za taj projekat", objasnio je Vučić.\nBlic: Fon de Lajen: EU spremna da podrži prugu od Beograda do Severne Makedonije\nSrbijaDanas.com: ZELENO SVETLO IZ EVROPE: Ursula fon der Lajen istakla da će Unija podržati veliki infrastrukturni projekat u Srbiji\nOkRadio.rs: EU spremna da podrži izgradnju pruge od Beograda do Severne Makedonije\nBlic: IZ EVROPSKIH FONDOVA STIŽE 700 MILIONA EVRA Vučić: "Dogovorena podrška EU pruzi do Severne Makedonije"\n26.Apr.2021: Radio 021


Predsednik Thaçi u Sofiji: Brzina učlanjenja u EU zavisi od našeg rada - Novosti i Događanja - Predsednica Republike Kosovo - DR VJOSA OSMANI - SADRIU\nPredsednik Thaçi u Sofiji: Brzina učlanjenja u EU zavisi od našeg rada\nSofija, 1.mart – Predsednik Republike Kosovo, Hashim Thaçi danas je u Sofiji održao bilateralni sastanak sa premijerom Bugarske, Boykom Borissovim, koji je danas sazvao zajednički radni sastanak lidera Zapadnog Balkana i čelnika Evropske unije.\nNa ovom sastanku se diskutovalo o produbljenu bilateralne saradnje između dve države i jačanju evropske perspektive Kosova i celog regiona.\nPredsednik Thaçi se zahvalio premijeru Borissovu na njegovom ličnom angažovanju na obuhvatanju i jednakom tretiranju svih država Zapadnog Balkana i njihovoj perspektivi za učlanjenje u EU.\nDva lidera su se složila da je Strategija EU o proširenju za države Zapadnog Balkana, realna mogućnost koja treba da se iskoristi od strane svih država koje teže da se učlane.\n„Svesni smo da će brzina učlanjenja država Zapadnog Balkana zavisiti od sposobnosti, kvaliteta i ostvarivanja reformi od strane država koje teže učlanjenju, ali iznad svega od sposobnosti prevazilaženja međudržavnih problema“, istakao je predsednik Thaçi nakon sastanka.\nS druge strane premijer Bugarske, Boyko Borissov je rekao da će on nastaviti da podržava Kosovo na njegovom putu prema Evropskoj uniji, jer učlanjenje svih država Zapadnog Balkana u EU donosi stabilnost, saradnju i blagostanje svima.\nNa samom kraju, predsednik Thaçi je istakao da Kosovo ostaje posvećeno postizanju zakonski obavezujućeg sporazuma sa Srbijom, koji podrazumeva potpunu normalizaciju međudržavnih odnosa.


Rossiyanka se nalazi na petom mestu UEFA rang liste u ženskom fudbalu. Iskusna ekipa koja ima skup jakih pojedinaca najčešće igra u formaciji 4-3-3 i to defanzivno. Ekipa je slabija u odnosu na prošlu sezonu i trenutno se nalaze na petom mestu u prvenstvu. Spartak prepušta ulogu favorita ruskinjama ali traži svoju šansu za istorijski plasman među 16 najboljih ekipa Evrope.\nNemanja Simović. član gradskog veća zadužen za sport istakao je dobar rad u ženskom fudbalskom klubu - Na samom početku želim da se zahvalim ovim devojkama koje su dovele utakmicu Lige šampiona ponovo u naš Grad. Učinićemo sve da Subotica bude dobar domaćin utakmice Lige šampiona i očekujem da smo stvorili određene preduslove da ove godine odemo korak dalje. Naravno ne želim sa rezultatom da opteretim ove mlade devojke jer je zasigurno veliki uspeh novo učešće u elitnom rangu takmičenja. Klub odlično radi, raduje činjenica da su pojačali rad u školi fudbala i oformili B tim.\nBojan Arsić, sportski direktor kluba je istakao ozbiljnost organizacije ovakve utakmice u Subotici - ŽFK Spartak se izuzetno uvažava u Evropskoj kući fudbala, postali smo neki mali hit jer uspevamo svake godine da se plasiramo u Ligu Šampiona i to se ceni. Imamo i problema i mislim da smo prevazišli okvire Grada jer smo jedini predstavnici Srbije u fudbalu koji se još uvek takmiči u Evropi. Grad i mi smo partneri i želimo što bolje da organizujemo ovaj susret i da udovoljim UEFA standardu. Želimo da odigramo meč u Subotici, jer je ovaj grad to zaslužio. U završnim smo pregovorima sa TV prenosom i nadam se da će slika iz Subotici otići širom sveta. Ove godine ŽFK Spartak će biti primoran da naplaćuje ulaznice, što od nas i traži UEFA. Ulaznica će se prodavati po ceni od 300 dinara, a sa prikupljenim sredstvima ćemo pokušati da pokrijemo neke stavke oko organizacije samog meča.


TotalCar.rs » Nova Android aplikacija za bezbedniju vožnju\nNova Android aplikacija za bezbedniju vožnju\naplikacija, novo, Srbija, Telekom\n0 komentara 3095 pregleda\nTelekom Srbija razvio je novu Android aplikaciju za vozače koja onemogućava dolazne pozive i na taj način doprinosi povećanju bezbednosti saobraćaja. Aktiviranjem aplikacije postiže se i da poruke i notifikacije, uključujući i one sa društvenih mreža budu utišane za vreme vožnje.\nOva besplatna aplikacija kreirana je u okviru kampanje “Kada voziš, parkiraj telefon!” i namenjena je pre svega mladima koji su najčešći korisnici pametnih mobilnih telefona, ali i najrizičnija kategorija vozača, navedeno je u saopštenju Telekoma.\nAplikacija je dostupna na srpskom i engleskom jeziku. Kako su precizirali iz Telekoma, pozivaocu ili pošiljaocu poruke aplikacija će poslati poruku: “Trenutno vozim, a kad vozim parkiram telefon”, ili neku drugu koju sami definišete.\nKada parkirate automobil i isključite aplikaciju možete ponovo bezbedno da pregledate poruke, pozive i obaveštenja, kažu u Telekomu.\n“Ako već morate da koristite mobilni uređaj tokom vožnje, radite to na zakonom dozvoljen način, putem ‘hands-free’ uređaja, a aplikacija vam u tom slučaju omogućava da primite poziv”, navedeno je u saopštenju.\nTelefoniranje tokom vožnje povećava rizik od saobraćajne nezgode četiri puta a pisanje poruka čak osam puta.\n“Vozač koji tokom vožnje koristi telefon ponaša se kao da je pod dejstvom alkohola, njegove reakcije su sporije, ne zapaža brojne detalje u saobraćaju, dovodeći tako u opasnost i sebe i druge”, poručuju iz Telekoma Srbija.\nAplikacija je napravljena u saradnji sa Upravom saobraćajne policije MUP-a Srbije i Srpskim komitetom za bezbednost saobraćaja, a dostupna je na Google Play-u za mobilne uređaje koji imaju Android 4.0 verziju operativnog sistema, kao i za sve modele novije generacije.


FBiH: U protekla 24 sata registrirano 1.448 slučajeva COVID-19, prijavljeno 12 smrtnih ishoda - Federalno ministarstvo zdravstva: COVID19\nFBiH: U protekla 24 sata registrirano 1.448 slučajeva COVID-19, prijavljeno 12 smrtnih ishoda\nObjavljeno: 06.01.2022 ; Ažurirano: 06.01.2022\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 4.686 uzoraka, od čega je 1.448 pozitivno na COVID-19. Novi slučajevi registrirani su u svim kantonima/županijama u Federaciji BiH.\nU Federaciji BiH do sada je testirano ukupno 1.064.372 uzorka, a COVID-19 je potvrđen kod 191.716 osoba.\nU protekla 24h, u Federaciji BiH prijavljeno je 12 smrtnih ishoda, i to u Srednjobosanskom, Zeničko-dobojskom, Tuzlanskom, Kantonu Sarajevo i Kantonu 10, dok su 2 smrtna ishoda prijavljena retroaktivno.\nS današnjim danom, broj smrtnih ishoda na području Federacije BiH je 7.554.


Četvrtak, 24 Siječanj 2019 21:44\nCvijanović je, nakon sastanka sa šefom izaslaničkog kluba Slobodarske stranke Austrije Johanom Gudenusom, izjavila Srni da Vlada RS uspješno funkcionira, dok je na razini BiH, nakon konstituiranja Predsjedništva, sve drugo nekonstituirano, uključujući i Vijeće ministara.\nOna je posjetila da su stranke iz političkog Sarajeva blokadom i uvjetovanjem formiranja Vijeća ministara zaustavile mnoga pitanja, među kojima i europski put BiH.\n„Nemate kredibilne ugovornike s kojima se možete dogovarati i koji mogu da u okviru mehanizma koordinacije preuzimaju i izvršavaju određene obaveze. To je realnost koja potvrđuje da je BiH mnogo godina, nažalost, prilično neuspješan eksperiment. Mi smo htjeli da sa svoje strane damo poticaj nekim pozitivnim procesima u okviru BiH, ali za takve stvari treba da imate partnere, koji to očito ne žele“, naglasila je Cvijanović.\nOna je ocijenila da je bitno da Republika Srpska gradi prijateljstvo i kontakte s Austrijom koja je veoma važan vanjskotrgovinski partner i investitor u RS.


Građani potrošili 140 miliona evra na internetu - Dnevni list Danas\nPočetna » Ekonomija » Građani potrošili 140 miliona evra na internetu\nGrađani potrošili 140 miliona evra na internetu\nPrema zvaničnim podacima Narodne banke Srbije, u 2016. godini izvršeno je 3,8 miliona onlajn transakcija, što predstavlja rast od 35 odsto u poređenju sa 2015, a čak 90 odsto u poređenju sa 2014. godinom, saopštila je danas Unikredit banka.\n0Piše: N. D. 02. marta 2017. 23.35\nIz tog razloga, ta banka je, kako se navodi, u saradnji sa firmom AllSecure omogućila trgovcima da bez troškova postavke i mesečne naknade otvore svoje internet prodavnice.\nNaime, klijenti koji u toku jednog meseca obezbede najmanje 100 transakcija mogu da iskoriste ponudu po kojoj za plaćanje karticama preko interneta provizije iznose 2,7 odsto od iznosa transakcije plus 0,27 evra. „Ako na primer potrošač obavi onlajn kupovinu u vrednosti od 4.500 dinara, naknada koju pokriva trgovac iznosila bi oko 155 dinara“, objašnjavaju u Unikreditu.\nKako pokazuju podaci NBS, prosečna vrednost transakcije prošle godine je iznosila oko 37 evra, pa je sa 3,8 miliona obavljenih transakcija ukupna vrednost onlajn kupovine u 2016. u Srbiji dostigla iznos od 140 miliona evra, ostvarivši na taj način rast od 17 odsto u odnosu na 2015. godinu. Vodeći se ovim trendom rasta, za 2017. godinu prognozira se rast od 35 odsto kada je ukupan broj transakcija u pitanju, koji bi trebalo da dostigne iznos od preko pet miliona, dok se predviđa da će ukupna vrednost ovih transakcija biti oko 168 miliona evra.


Kosarka Backa Topola Archives - Страница 5 од 16 - Moja Backa Topola\n07/10/2019\tSport 0\nKOŠARKAŠI NA OTVARANJU SEZONE DOČEKUJU OMLADINAC IZ NOVIH BANOVACA\n03/10/2019\tSport 0\nPosle 5. meseci pauze ovog vikenda startuje košarkaško prvenstvo Prve srpske lige-sever. Košarkaši Topole na otvaranju nove sezone dočekaće na svom terenu ekipu Omladinca iz Novih Banovaca. „Pripreme smo započeli 10. avgusta i odradili sve ono što smo planirali. Tim je pretrpeo velike promene u odnosu na.prethodni period, pre svega …\n18/03/2019\tSport 6\nNakon tri uzastopno zabeležene pobede košarkaši Topole su na gostovanju u Futogu pretrpeli težak poraz od istoimenog domaćina sa 81:46. Ekipa Topole je na ovo gostovanje otputovala desetkovana sa svega devetoricom igrača, bez kapitena Topalova, Hinića, Mumala i Đurana za koga je ova sezona pre vremena završena zbog povrede kolena …\n09/03/2019\tSport 1\nKošarkaši Topole nastavljaju trijumfalan niz, zabeležena je i treća pobeda zaredom u prvenstvu Prve srpske lige-sever ovog puta protiv Železničara iz Inđije u okviru 20. kola prvenstvene trke. Slavili su plavo-beli sa 86:71 protiv rivala koji im je naneo težak poraz u prvom delu prvenstva i tako im se bar …\nKošarka: START PLAY OFF-A SA KOMŠIJAMA\n01/03/2019\tSport 0\nNakon sedam dana pauze i pobede u derbiju sa Starom Pazovom, naše devojke sa prve pozicije kreću u napad na viši rang. Protivnik u prvom kolu play off-a je ekipa Njegoš iz Lovćenca. Iz tabora domaćih žuto – crnih vlada odlična atmosfera i devojke sa nestrpljenjem čekaju početak meča. Trener …\n25/02/2019\tSport 4\nKošarkaši Topole su u okviru 18. kola Prve srpske lige-sever dočekali ekipu Jedinstva iz Novog Bečeja i u možda najboljoj utakmici u ovoj sezoni savim zasluženo savladali velikog dužnika iz prvog dela sezone ubedljivo sa 86:65. Bila je ovo pre svega timska pobeda uz fenomenalnu podršku sa tribina. Čekali su …


IPAK - Prevencija ključ efikasne borbe protiv korupcije\nPrevencija je ključ efikasne borbe protiv korpucije – poručeno je sa konferencije Projekta "Institucionalna podrška antikorupciji u BiH - IPAK" koji finansira Evropska unija, na kojoj su predstavljene analiza i preporuke za unaprijeđenje borbe protiv korupcije u oblastima i institucijama posebno sklonim korupciji, odnosno sa posebnim rizikom od nastanka korupcije.\nMenadžer programa za unutrašnje poslove u Delegaciji Evropske unije u BiH Karoly Soos u uvodnom obraćanju je rekao da je korpucija jedan od najvećih izazova modernog društva.\n- Prevencija je ključ efikasne borbe protiv korpucije. Prevencija uključuje različite forme procjene rizika korupcije, mehanizme interne kontrole, transparetnost, etiku, učešće javnosti, podizanje svijesti o štetnim uticajima ove pojave i značaju borbe protiv korupcije – naveo je Soos dodajući da je posebno bitno prijavljivanje korupcije od građana.\nPozdravio je činjenicu da je određeni broj javnih institucija usvojio antikorupcijske planove, odnosno planove integriteta, te uveli etiku i regulativu u borbi i spriječavanju korupcije. Soos je rekao da će u budućnosti Evropska komisija izmijeniti svoj pristup kako bi na bolji način podržali borbu protiv korupcije, naglašavajući značaj sektorskog pristupa.\nAnalizu su predstavili stručnjaci angažirani na IPAK projektu Biljana Vokić i Amila Kurtović koje su navele da je cilj te analize identifikovanje i sagledavanje stanja u onim institucijama i oblastima koje su u BiH najsklonije korupciji. Rukovodili su se izvještajima Evropske komisije, kao i izvještajima GRECO-a, grupe država za borbu protiv korupcije koje su ukazale da je korupcija najprisutnija i najpogubeljnija u onim oblastima koje imaju direktan uticaj na svakodnevni život građana.\n- Identifikovali smo između ostalih oblast pravosuđa, zdravstva i obrazovanja, te oblasti koje su vezane za budžetsku potrošnju, odnosno za javne nabavke, dodjelu grantova, carine i indirektne poreze. To je opredjelilo sadržaj analize kojom je obuhvaćeno ovih sedam oblasti kao i posebno oblast koruptivnih rizika u jedinicama lokalne samouprave koje su najdirektnije vezane za svakodnevni život građana – navela je Vokić na konferenciji održanoj putem platforme Zoom.\nProjekat "Institucionalna podrška antikorupciji – IPAK", vrijedan 750.000 eura, pruža podršku antikorupcijskim tijelima i institucijama na svim nivoima u BiH kako bi se borba protiv korupcije u zemlji podigla na viši i angažovaniji nivo.\nSnimak konferencije možete pogledati na FB stranici IPAK projekta: https://fb.watch/5Az46VNtjb/\nAnalizu sa preporukama možete preuzeti ovdje.\nAnaliza i preporuke za prevenciju korupcije u institucijama i oblastima posebno sklonim korupciji u BiH


Dan online - Sport: Priželjkujemo dobar rezultat - 2020-02-28\nSport OFK TITOGRAD NAKON DVA PORAZA GOSTUJE NA „DG ARENI”, ALDEN ŠKRIJELJ PORUČIO\nŠkrijelj na meču sa Iskrom Priželjkujemo dobar rezultat Ovo je jedini klub koji daje priliku ovolikom broju mladih igrača i uradićemo sve da to vratimo na najbolji mogući način - rekao je ofanzivac romantičara\nFudbaleri OFK Titograda su u prva dva kola nastavka šampionata doživjeli dva ubjedljiva poraza. Najprije su izgubili u Danilovgradu od Iskre (0:2), a potom su pred svojim navijačima poraženi od Rudara (1:3). Strijelac jedinog gola za romantičare ovog proljeća Alden Škrijelj kazao je klupski sajt da nije zadovoljan postignutim i da je očekivao bolje rezultate.\n-Mislim da smo mogli da izborimo i bolje rezultate nego što su bili u prva dva kola. U narednom periodu očekujem da to bude bolje, a nadam se da će oni doći iz razloga jer iz utakmice u utakmicu stičemo potrebno prvoligaško iskustvo - rekao je Škrijelj.\nVeć sjutra čekav vas gostovanje na „DG Areni”.\n- Očekuje nas teška utakmica protiv odličnog protivnika. Oni su svojim rezultatima pokazali da se radi o izuzetno kvalitetnoj ekipi, ali se nadam da ćemo i mi imati šta da pokažemo. Želimo pozitivan rezultat i daćemo sve od sebe da ga ostvarimo.\nDosta mladih igrača je u prva kola igralo u dresu OFK Titograda. Škrijelj je rekao da vjeruje u ovakav sistem igre i očekuje da on da rezultate.\n- Naravno da vjerujem u ovaj sistem. Ovo je jedini klub koji daje priliku ovolikom broju mladih igrača i mi ćemo uraditi sve da to vratimo na najbolji mogući način. A taj način su pozitivni i dobri rezultati, koji su u startu izostali - poručio je Alden Škrijelj.


RTCG - Radio Televizija Crne Gore - Nacionalni javni servis :: Hronika :: Nakon analize odluka o zbrani prodaje petradi\nMUP SAOPŠTIO 15. 01. 2020. 15:40 >> 15:39 0\nDirektorat za vanredne situacije MUP-a će uputiti inicijativu predstavnicima Uprave policije, zdravstvenog sistema i drugim nadležnim organima za izradu precizne i detaljne analize o efektima upotrebe pirotehničkih sredstava. Nakon detaljne analize, MUP će donijeti odluku o eventualnoj zabrani prodaje petardi.\n"Navedenim zakonom je utvrđeno da pirotehnička sredstva razreda I (prskalice, fontane za torte, melodijske svjećice, itd) predstavljaju malu opasnost, stvaraju zanemarljivu buku, namijenjena su za spoljašnju i unutrašnju upotrebu, mogu se naći u prodaji tokom cijele godine i mogu se prodavati licima starijim od 16 godina života", navodi se u saopštenju.\n"Pirotehnička sredstva razreda II (petarde, boksevi, rimske svijeće, rakete, vulkani itd) predstavljaju malu opasnost, stvaraju malu buku, namijenjena su samo za spoljašnju upotrebu i mogla su se naći u prodaji od 20. decembra do 15. januara i prodavati, i to, kako ističu, isključivo, licima starijim od 18 godina života. Ova sredstva se prodaju u objektima koji moraju ispunjavati propisane tehničke uslove i standarde", navodi se u saopštenju.\n"I ova pojava se mora suzbiti sinhronizovanim djelovanjem svih nadležnih inspekcijskih službi, a sve sa ciljem sprečavanja stavljanja u promet pirotehničkih sredstava za koja ne postoje dokazi da ispunjavaju tehničke zahtjeve i standarde, pa samim tim predstavljaju i povećanu opasnost pri upotrebi", kazalis u iz MUP-a.\n"Direktorat za vanredne situacije MUP-a će uputiti inicijativu predstavnicima Uprave policije, zdravstvenog sistema i drugim nadležnim organima za izradu precizne i detaljne analize o efektima upotrebe pirotehničkih sredstava za pomenuti prodajni period. Nakon analize, donijeće se odluka o eventualnoj zabrani prodaje pirotehničkih sredstava sa efektom eksplozije – petardi, budući da je korišćenjem ove vrste pirotehnike došlo do negativnih posljedica u prethodnom periodu", kazali su.\nNapominju da se od 15. januara do 20. decembra ta sredstva ne mogu naći u legalnoj prodaji.


Jul 02, 2020 22:02\nUpitan da li trpi pritiske, pošto se najavljuje samit u Parizu o KiM, i koji su mogući scenariji za nastavak dijaloga, te kakva će biti platforma Beograda, Vučić je za RTS rekao: "Kao i do sada, da štitimo naše nacionalne i državne interese, i da pokušamo da uradimo sve što možemo da uradimo za naš narod na KiM. Pri tom, razumevajući težinu naše pozicije i boreći se za to da ne budemo krivci za nepostojanje dijaloga".\n"Jasno je da razgovaramo i pregovaramo de fakto sa zapadom, a ne sa Albacima", rekao je Vučić i dodao da već sedam godina trpi pritiske kako će do kraja godine navodno biti potpisan obavezujući sporazum.\n"Kada sam ga video, svi su mi skočili za vrat u zemlji i inostranstvu, udarali su iz sve snage...Samo nisam čuo bilo koji drugi predlog. Ali, to da priznamo nezavisno Kosovo tako da Srbi na KiM niko nema ništa, slobodno zaboravite".\nKomentarišući ocenu Tima Džude da će dijalog Beograda i Prištine biti oslabljen, jer obe strane nemaju jednako jake pregovarače i da je Hoti "politički patuljak" u odnosu na njega, kao iskusnog pregovarača, Vučić je rekao da je on predsednik male zemlje, ali da mora da se bori za svoj narod i svoju zemlju.\n"Ja jesam iskusan pregovarač, a mali čovek sa Balkana, koji ne može da stigne da odgovori ni na sva pitanja na RTS, a kamoli velikanima kao što su Hoti i Tači, a da ne pričam o zapadnim velikanima", primetio je Vučić.\n"Pustite da se mi klatimo na vetrometini i da pokušamo nekako da preživimo", rekao je i dodao da su svi oni mnogo veći i mnogo važniji od nas, jer imaju podršku Nemačke i Amerike.\nNavodi i primer da Nemica iz Zelene partije kaže da će do kraja godine biti priznanje.\n"Mnogo su veliki i jaki, a mi smo mali, ali, koliko god da smo mali moramo da se borimo za svoj narod i svoju zemlju", ističe predsednik.


Nadlažni od taksiste saznali da sugrađani iz Koteža i Krnjače danima nemaju struju - www.lobi-info.rs\nNadlažni od taksiste saznali da sugrađani iz Koteža i Krnjače danima nemaju struju\nMarija K. 3. decembra 2018., 09:53 5.2k Views 1 Komentar\nAgonija sugrađana iz Koteža, ali i drugih obližnjih naselja počela je u četvrtak, od kada su neprestano bili bez struje. Oni koji se greju na struju, smrzavali su se u svojim domovima. Kako smo saznali, u pitanju je čak 50 ulica u kojima živi oko deset hiljada ljudi, među njima i veliki broj porodica sa malom decom, ali i starih i bolesnih.\nI sve bi verovatno prošlo nezapaženo za gradsku vlast, čelnike Distribucije i ostatak Beograda, da se, kako kažu, jedan taksista nije požalio zameniku gradonačelnika Goranu Vesiću. A nakon ovog saznanja informacija je brzo pronašla svoj put, jer je zamenik gradonačelnika javno zatražio odgovore od nadležnih u Elektrodistribuciji.\nKako je rekao, sugrađani iz Koteža prijavili su da je čitav problem nastao jer je neko od nelegalnih investitora izgradio objekat na vodu od 10 kilovata i pokušao da se na divlje priključi na mrežu.\nAko je tako, pošto je priključenje nelegalnih objekata na struju je krivično delo, verujem da ćete podneti krivične prijave u sklopu borbe protiv bespravne gradnje koju vodi država. Grad Beograd, koji je nedavno preuzeo opštinske inspekcije, vam stoji na raspolaganju da se problem reši – poručio je Vesić.\nDirektor Elektroprivrede Srbije, Milorad Grčić uputio je izvinjenje građanima Krnjače i Koteža, koji nisu imali kontinuirano snabdevanje strujom u prethodna tri dana i najavio da će svi odgovorni biti smenjeni.\nGrčić je za Tanjug potvrdio da je kvar izazvan pokušajem da se nelegalan objekat priključi na elektromrežu i da je to prouzrokovao da građani koji žive u skoro 50 ulica u tom delu grada nisu imali kontinuirano struju i da čak 13 trafostanica nije funkcionisalo.\nTo je nešto što je strašno i još je strašnije i skandaloznije da direktor Operatora distributivnog sistema Bojan Atlagić i ja kao direktor EPS za taj problem nismo znali. Ljudi koji funkcionišu na nivou elektrodistribucija vešto su ovaj problem uspeli da prikriju skoro tri dana – rekao je Grčić.\nRekao je da se radi na rasvetljavanju toga koliko su i na koji način ljudi koji rade u Distribuciji učestvovali u celom ovom slučaju. Obećao je kako će sva imena biti javno objavljena i kako će odgovorni biti smenjeni. Kako je Grčić dodao, bez ljudi iz Elektrodistribucije niko nije mogao biti priključen.\nČekamo epilog čitave situacije, najviše jer nas zanima da li će zaista „leteti glave“ i zbog naših muka.\nPrethodna objava ANKETA: Da li podržavate predlog ekspres linije 85E?\nSledeća objava Film „Vojnici, priča iz Ferentarija“ u Dvorani kulturnog centra\n3. decembra 2018. at 15:46 Copy Link of a Comment\nKriminalci iz Edb krnjaca rade to vec zadnjih 30godina\nI sada kao neznate ko je i sta je bilo\nANKETA: Da li podržavate predlog ekspres linije 85E?


07/05/17 - 12:20h\nTENISKE NADE (u14, u16): Srpski teniseri odlični u Ulcinju i Zenici\nSa Tennis Europe takmičenja u Ulcinju i Zenici srpski teniseri ne donose trofeje, ali su ostvarili više nego odlične rezultate – četiri finala i pet polufinala.\nNajbolji rezultat u Ulcinju ostvarila je Fatma Idrizović, koja je igrala finale u singlu. Bila je postavljena za prvu nositeljku, ali je u borbi za trofej bolja od nje bila Japanka Kijoka Kubo, koja je u finale stigla iz kvalifikacija – 6:1, 6:2.\nU polufinalu su igrale još dve srpske teniserke, Nevena Kolarević (13) i Mia Marjanović (13).\nFatma je dobar rezultat ostvarila i u dublu, gde su ona i njena partnerka Aleksandra Simeva iz Makedonije zaustavljene na korak od finala.\nPolufinale dublova, ali u muškoj konkurenciji, igrao je i Nikola Zekić (12) sa Lunom Obrulom iz Slovenije.\nDimitrije Zubac (14) bio je finalista turnira u Zenici. Drugi nosilac izgubio je u borbi za trofej od kvalifikanta Luke Djurdjevića iz Bosne i Hercegovine – 6:3, 6:1. Od istog tenisera, ali u polufinalu, poražen je i peti nosilac, naš teniser Nikola Jevtić – 6:4, 6:4.\nNaši teniseri igrali su i u finalima dublova u obe konkurencije. Luka Stefanović i Maj Tomac iz Slovenije bili su prvi nosioci, a u borbi za titulu nadigrali su ih domaći teniseri Luka Đurđević i Fedor Popović.\nAnđela Lopičić i Mađarica Paloma Keresteš bile su postavljene za druge favorite, a u finalu su ih porazile prve nositeljke, Veronika Bašak iz Poljske i Katarina Trivić iz Bosne i Hercegovine.\nTeme: Anđela Lopičić, Dimitrije Zubac, Fatma Idrizović, Luka Stefanović, Mia Marjanović, Nevena Kolarević, Nikola Jevtić, Nikola Zekić, Srpske teniske nade, Teniseri, Teniserke, Turniri, Vesti


Međunarodni dan borbe protiv siromaštva - 2019 - Institut za javno zdravlje Kragujevac Untitled Document\nMeđunarodni dan borbe protiv siromaštva se obeležava svakog oktobra od 1987. godine, kada se na otkrivanju spomenika u Parizu, u čast žrtava ekstremnog siromaštva, nasilja i gladi, okupilo oko 100.000 ljudi. Cilj obeležavanja ovog datuma je širenje svesti o potrebi iskorenjivanja siromaštva u svetu, a naročito u zemljama u razvoju.\nDan borbe protiv siromaštva obeležava se u trenutku kada u svetu gotovo milijardu ljudi gladuje i kada je sve više onih koji nemaju ni za osnovne životne potrebe. Smatra se, takođe, da je jedna četvrtina ukupnog stanovništva sveta krajnje siromašna zato što živi sa jednim dolarom dnevno. Zabrinjavajući je podatak, da od posledica neuhranjenosti umre 2,6 miliona dece na godišnjem nivou što predstavlja jednu trećinu svih umrlih na svetu.\nObeležavanje Međunarodnog dana borbe protiv siromaštva ove 2019. godine, Ujedinjene nacije su posvetile 30-godišnjici od usvajanja Konvencije o pravima deteta. Naime Konvencija o pravima deteta priznaje pravo svakog deteta na životni standard odgovarajući detetovom fizičkom, mentalnom, duhovnom i moralnom razvoju. Kada se siromaštvo dece prepozna kao uskraćivanje dečijih ljudskih prava, ljudi na odgovornim i moćnim pozicijama zakonski su obavezni da promovišu, zaštite i ostvare dečija prava.\nU našoj zemlji, 267.949 građana koristi novčanu socijalnu pomoć. Najugroženije je stanovništvo na selu, deca i mladi, neobrazovani, nezaposleni i neaktivni nosioci domaćinstava. U veoma teškom položaju su mnogočlane porodice, samohrani roditelji, osobe sa invaliditetom i njihove porodice.\nRepublički zavod za statistiku u skladu sa standardizovanom metodologijom istraživanja koja se primenjuje u zemljama EU, došao je do podataka na osnovu kojih se izračunavaju indikatori siromaštva, socijalne uključenosti i uslovi života. Utvrđeno je da je stopa siromaštva u Srbiji 2018. godine iznosila 24,3 odsto i da je za 1,4 procenta niža nego 2017. godine.\nTakođe, utvrđeno je da je prag rizika od siromaštva za 2018. godinu iznosio 16.615 dinara za jednočlano domaćinstvo, 29.907 dinara za domaćinstvo sa dvoje odraslih i jednim detetom starosti do 14 godina, dok je za četvoročlano domaćinstvo sa dvoje odraslih i dvoje dece do 14 godina taj iznos 34.892 dinara.\nVažno je još istaći da prema ovom istraživanju, u zavisnosti od radnog statusa, među populacijom starijom od 18 godina najizloženija riziku od siromaštva su bila nezaposlena lica 49%, dok je najniža stopa rizika utvrđena među zaposlenima kod poslodavaca 6,8 %, a kod penzionera iznosi 17,1 %.


Studenti obišli Centar za istraživanje i razvoj kompanije Huawei Studenti obišli Centar za istraživanje i razvoj kompanije Huawei – Personal magazin\nNikola Špirić, predsedavajući Saveta ministara Bosne i Hercegovine, prilikom radne posete svetskoj izložbi EXPO 2010 u Šangaju, obišao je Centar za istraživanje i razvoj kompanije Huawei u istoimenom gradu. Tom…\nNikola Špirić, predsedavajući Saveta ministara Bosne i Hercegovine, prilikom radne posete svetskoj izložbi EXPO 2010 u Šangaju, obišao je Centar za istraživanje i razvoj kompanije Huawei u istoimenom gradu.\nTom prilikom stručnjaci kompanije Huawei prikazali su gostima iz BIH najnovije tehnologije iz oblasti multimedijalnih i telekonferencijskih sistema.\nU razgovoru sa g-dinom Ren Zhengfei, predsednikom kompanije Huawei, pored razgovora o poslovanju kompanije Huawei na tržištu Bosne i Hercegovine, dogovoreno je da Huawei odobri stipendije za studente iz BiH, kao podršku univerzitetu i razvoju novih stručnih kadrova.\nKompanija Huawei pristuna je na tržištu Bosne i Hercegovine od 2007. godine i uspešno posluje sa lokalnim operatorima.\nHuawei je jedna od vodećih kompanija za pružanje telekomunikacijskih rešenja i u punom je vlasništvu svojih zaposlenih. Zahvaljujući konstantnim inovacijama namenjenim korisnicima, brzo reagujemo na potrebe svojih klijenata sveobuhvatnom ponudom prilagođenom njihovim zahtevima. Proizvodi i rešenja kompanije Huawei primenjuju se u više od 100 zemalja sveta i koristi ih 45 od 50 vodećih svetskih operatora, kao i više od jedne milijarde korisnika širom sveta. Huawei je 2009. godine ostvario prihod pre revizije u visini od 30 milijardi. Krajem decembra 2009, Huawei je imao preko 95.000 zaposlenih, uključujući 27.000 van Kine, i prosečnu stopu lokalizacije od 65 odsto. Kompanija Huawei u Srbiji posluje od 2005. godine.\nStudenti obišli Centar za istraživanje i razvoj kompanije Huawei was last modified: May 24th, 2010 by Redakcija\nBiHEXPO 2010Huaweitelekonferencijski sistem\nSvečana dodela nagrada pobednicima takmičenja “Create the Future 2010”


Katastrofa prijeti Sarajevu /Konaković: Hitno potrebno rješenje za deponiju Smiljevići / Radio Sarajevo\n08. 11. 2016. u 13:04:00 Radiosarajevo.ba\nU skladu s novonastalom situacijom, kada je riječ o blokadi sarajevske gradske deponije Smiljevići i blokiranom odvozu smeća iz grada, premijer Kantona Sarajevo Elmedin Konaković govorio je danas za medije o ovom problemu.\nVeć ranije tokom dana premijer Konaković je naglasio da će s nadležnim resornim ministrima, direktorom KJKP Rad i načelnikom Općine Novo Grad posjetiti blokiranu deponiju, gdje će razgovarati s ljudima koji su blokirali deponiju.\n"Danas ćemo obići plohu da bismo se uvjerili u priče da li eventualno osim ovog problema iz Tužilaštva, ima još nekih neadekvatnih ili nepoduzetih radnji firme Rad i nekih drugih institucija", kazao je Konaković, naglasivši da je neophodno "u toku dana naći rješenje jer posljedice koje bi mogle uslijediti ovom blokadom su velike".\nKonaković je također izjavio da već postoje sredstva za sanaciju ove deponije, koja je osigurala Vlada Kantona Sarajevo, ali da se za početak sanacijskih radova čeka dokumentacija, odnosno, odobrenje iz Tužilaštva BiH.\n"Krivično je djelo da bilo ko od nas izda bilo kakav nalog da se sanira onaj dio deponije koji građanima pravi ogroman problem, a da Tužilaštvo BiH pismeno i zvanično ne obavijesti da je istraga na tom prostoru završena", ističe Konaković i dodaje da takva procedura traje već nekoliko sedmica, te da se na njoj intenzivno radi, jer potrebno je udovoljiti i zahtjevima građana, ali i zakonu jer, kako smatra, nema zakonskog uporišta za blokadu deponije.\nInače, problem u vezi s deponijom Smiljevići, prema tvrdnjama građana koji su blokirali ulaze u deponiju, star je nekoliko godina, a ovog puta čini se građani su riješili da ne odustanu dok se njihovi zahtjevi ne ispune. U tu svrhu prvenstveno su tražili i razgovor s Tužilaštvom BiH, budući da je ono jedna od prepreka ka sanaciji deponije. Tada im je objašnjeno da su procesi Tužilaštva na ovom lokalitetu gotovi, ali da se ne može izvršiti vraćanje lokacije u prethodno stanje jer nema sredstava za to u budžetu.\nVeć jednom Vijeće ministara BiH odbilo je zahtjev Tužilaštva BiH da se sredstva za sanaciju odobre u budžetu, a zaposlenici Tužilaštva su već tražili da se ta sredstva odobre u budžetu za 2017. godinu. Također, naglašeno je iz Tužilaštva da su spremni sarađivati sa svim nadležnim institucijama ako bi zajednički došli do rješenja tekućeg problema.\nAko se to ne desi do kraja dana, 800 tona smeća bit će na ulicama Kantona Sarajevo, kazao je glasnogovornik KJKP Rad, Mirza Ramić.\nTagovi: KJKP Rad Elmedin Konaković blokada deponija Smiljevići smeće\nProblemi / Smeće se ne odvozi - Evo kako izgledaju ulice glavnoga grada BiH\nSarajevo / Deponija Smiljevići i dalje blokirana: Da li će ulice Sarajeva zatrpati smeće\nElmedin Konaković / Fali nam jedan papir: Tužilaštvo BiH ugrožava građane Sarajeva


CPE je osnovan 2005. god, kao nevladina organizacija sa ciljem da potspješi društveno-politički ambijent u Crnoj Gori, kao i da podigne na veći nivo rad i djelovanje javni politika u našem društvu.\nPolazeći od činjenice da je Crna Gora definisana kao jedno nedovršeno političko društvo i ambijent, prevashodna je namjera Centra, da putem edukacije, analiza, istraživanja i nekom vrstom političkog monitoringa utiče na poboljšanje kvaliteta javnih politika u Crnoj Gori.\nGlavni fokus svog djelovanja biće usmjeren na edukaciju mladih ljudi koji imaju ambiciju da se bave političkim životom, bilo kroz segmente političkog rukovođenja, odnosa sa javnošću, političkog marketinga, vođenja i organizovanja političkih kampanja, kao i da se upoznaju sa svim javnim politikama i metodologijama kako da na iste utiču.\nSvakako da svoju misiju naša organizacija vidi u analizama javnih politika Crne Gore, reformi državne uprave i lokalne samouprave, kao i integrisanju osoba sa invaliditetom, manjinskih naroda i socijalno osjetljivih grupacija u sistem javnih politika Crne Gore.\nSvoje namjere, planove i projekte, planiramo realizovati uz pomoć međunarodnih organizacija, fondacija i relevantnih instanci koji finansiraju slične organizacije i projekte.\nNaša misija je istaknuta kao doprinos što bržoj demokratizaciji cjelokupnog društva, izgradnji društvenih institucija, proširivanju građanskih sloboda i svijesti, rodnoj ravnopravnosti i jednakim mogućnostima, kao i što kvalitetnijem razumijevanju tranzicionih procesa, sa naglašenom ambicijom da budemo prva think-tank organizacija u Crnoj Gori.\nVrata našeg Centra otvorena su za sve ljude koji žele saznati nešto više o svim pobrojanim temama, koji se žele edukovati i informisati na pravi način i koji žele biti noseći stubovi jednog društva.\nTakođe, želimo naglasiti da bi, ukoliko procijenite, naša saradnja mogla dobiti na učestalijem intezitetu, bilo kroz analize, istraživanja, ocjene , mišljenja, savjete i ostale projekte koje Centar bude radio, biće nam veliko zadovoljstvo da ostvarimo saradnju.